qundao/data-zh-poetry huggingface dataset:
沁园春 其五 饯张倅
作者：姚勉
朝代：宋
体裁：词

明月扁舟，轻逐江鸥，翩然赋归。任颠风掀舞，涛山浪屋，少须平定，一碧琉璃。柳絮浮云，有无根蒂，到底不磨真是非。呵呵笑，笑人情似纸，世事如棋。宜堂事事皆宜。把杯酒论文更有谁。记风云满席，吟情浩荡，龙蛇满壁，醉墨淋漓。别后相思，有书寄否，春在梅花第一枝。重相见，约柳堤撑舫，竹阁寻诗。
沁园春 其六 送友人归蜀
作者：姚勉
朝代：宋

拂剑整装，光射紫霄，斗牛色寒。大丈夫不作，儿曹离别，何须更唱，三叠阳关。昼锦还乡，油幢佐幕，谁道青天行路难。从今去，听声名焰焰，飞动岷山。征途少饮加餐。要做取功名久远看。卷长风吹醒，剑关云气，更须砥柱，三峡惊湍。闻道槐庭，已登安石，此去须弹贡禹冠。明年里，踏梅花有分，相见长安。
沁园春 其六 送友人归蜀
作者：姚勉
朝代：宋
体裁：词

拂剑整装，光射紫霄，斗牛色寒。大丈夫不作，儿曹离别，何须更唱，三叠阳关。昼锦还乡，油幢佐幕，谁道青天行路难。从今去，听声名燄燄，飞动岷山。征途少饮加餐。要做取功名久远看。捲长风吹醒，剑关云气，更须砥柱，三峡惊湍。闻道槐庭，已登安石，此去须弹贡禹冠。明年里，踏梅花有分，相见长安。
沁园春 其四 寿杨师参十月生，次日子之官
作者：姚勉
朝代：宋
体裁：词

摘玉蕊梅，泛金叶蕉，祝公寿龄。算今年比似，常年夐别，翠烟红雾，香霭门屏。凤诏云霄，龙光牛斗，辉射南州孺子亭。看看是，伴元戎小队，花柳郊坰。传家有子明经。浑不要黄金遗满籯。向月中传与，一枝仙桂，斓斑衣上，更著袍青。明日瓜期，今朝椿寿，好醉芝兰玉树庭。公知否，老人星一点，映泰阶星。
沁园春 其四 寿杨师参十月生，次日子之官
作者：姚勉
朝代：宋

摘玉蕊梅，泛金叶蕉，祝公寿龄。算今年比似，常年更别，翠烟红雾，香霭门屏。凤诏云霄，龙光牛斗，辉射南州孺子亭。看看是，伴元戎小队，花柳郊坰。传家有子明经。浑不要黄金遗满籯。向月中传与，一枝仙桂，斓斑衣上，更著袍青。明日瓜期，今朝椿寿，好醉芝兰玉树庭。公知否，老人星一点，映泰阶星。
沁园春·一叶新凉
作者：姚勉
朝代：宋
体裁：词

一叶新凉，又是西风，吹转素商。揽玉壶英气，锺为人物，银河精采，融作文章。司巧天公，搀先七夕，分付天孙云锦裳。骑龙凤，自九霄飞至，万丈光芒。早年奏赋长杨。饱挹尽瀛洲风露香。问石渠天禄，借将班马，荷山锦水，暂作龚黄。药省春风，薇垣夜月，合佩仙花侍玉皇。明年里，饮寿椒何处，宣劝持觞。
沁园春·四海中间
作者：姚勉
朝代：宋

四海中间，第一清流，惟有可斋。
看平生践履，真如冰玉，雄文光焰，不涴尘埃。
元佑诸贤，纷纷台省，惟有景仁招不来。
狂澜倒，独中流砥柱，屹立崔嵬。
挂冠有请高哉。
但清庙正需梁栋材。
便撑舟野水，出航巨海，有官鼎鼐，无地楼台。
制菊龄高，看萸人健，万顷秋江入寿杯。
经纶了，却驭风骑气，阆苑蓬莱。
沁园春·寿同年陈探花
作者：姚勉
朝代：宋

忆昔东坡，秀夺眉山，生丙子年。盖内离子坎，四方中气，宜当此岁，间出英贤。河岳重灵，星辰再孕，来自赤城中洞天。新秋霁，萃一襟爽气，风露澄鲜。玉阶同听胪传。伴宝马如龙丝袅鞭。正椿庭未老，同跻荣路，萼楼争耀，相照魁躔。即似坡公，金莲夜对，身作玉堂云雾仙。怜同岁，但乞如梦得，分买山钱。
沁园春·寿婺州陈可斋九月九日
作者：姚勉
朝代：宋
体裁：词

四海中间，第一清流，惟有可斋。看平生践履，真如冰玉，雄文光焰，不涴尘埃。元祐诸贤，纷纷台省，惟有景仁招不来。狂澜倒，独中流砥柱，屹立崔嵬。挂冠有请高哉。但清庙正需梁栋材。便撑舟野水，出航巨海，有官鼎鼐，无地楼台。制菊龄高，看萸人健，万顷秋江入寿杯。经纶了，却驭风骑气，阆苑蓬莱。
沁园春·寿婺州陈可斋九月九日
作者：姚勉
朝代：宋
体裁：词

四海中间，第一清流，惟有可斋。看平生践履，真如冰玉，雄文光燄，不涴尘埃。元祐诸贤，纷纷台省，惟有景仁招不来。狂澜倒，独中流砥柱，屹立崔嵬。挂冠有请高哉。但清庙正需梁栋材。便撑舟野水，出航巨海，有官鼎鼐，无地楼台。制菊龄高，看萸人健，万顷秋江入寿杯。经纶了，却驭风骑气，阆苑蓬莱。
沁园春·寿张府判夫人
作者：姚勉
朝代：宋
体裁：词

梅笑东风，只两日间，又新岁华。有玉龟阿母，献三蟠实，蕊宫仙子，飞七香车。春满虾帘，雪晴鸳瓦，窗户非烟笼翠纱。萱堂上，看衣翻戏綵，觞捧流霞。君家。元是仙家。几度看菖蒲九节花。来剑池丹井，平分风月，一溪流水，犹泛胡麻。寿庆千秋，荣封两国，绿鬓犹深杨柳鸦。长生药，在蓬莱顶上，不必丹砂。
沁园春·寿赵倅
作者：姚勉
朝代：宋
体裁：词

道骨仙风，海上骑鲸，端是后身。把银河天巧，钟为文采，剑津宝气，融作精神。壶玉储冰，掌金擎露，胸次全无一点尘。年年里，早花朝六日，长庆生申。箳篁濯锦江滨。人尽道如公清最真。合沉香亭北，金笺奏曲，恩披兽锦，醉拭龙巾。泥紫颁来，渠黄飞去，自是八花砖上人。从后看，大钧播物，万象皆春。
沁园春·崧岳降神
作者：姚勉
朝代：宋

崧岳降神，昴宿宣精，挺生伟人。
整淳佑干坤，浸如嘉佑，太平事业，了却端平。
扶日中天，拱辰北极，一洒甘霖埃雾清。
春寰海，听农歌载路，边柝沈声。
旗常万世勋铭。
便与国无穷垂令名。
似青山流水，涑川贤相，黄花晚节，魏国元臣。
五纬芒寒，六符色正，辉映老人南极星。
苍生福，开八荒寿域，一气洪钧。
沁园春·忆昔东坡
作者：姚勉
朝代：宋
体裁：词

忆昔东坡，秀夺眉山，生丙子年。盖丙离子坎，四方中气，宜当此岁，间出英贤。河岳重灵，星辰再孕，来自赤城中洞天。新秋霁，萃一襟爽气，风露澄鲜。玉阶同听胪传。伴宝马如龙丝袅鞭。正椿庭未老，同跻荣路，萼楼争耀，相照魁躔。即似坡公，金莲夜对，身作玉堂云雾仙。怜同岁，但乞如梦得，分买山钱。
沁园春·拂剑整装
作者：姚勉
朝代：宋
体裁：词

拂剑整装，光射紫霄，斗牛色寒。
大丈夫不作，儿曹离别，何须更唱，三叠阳关。
尽锦还乡，油幢佐幕，谁道青天行路难。
从今去，听声名焰焰，飞动岷山。
征途少饮加餐。
要做取功名久远看。
卷长风吹醒，剑关云气，更须砥柱，三峡惊湍。
闻道槐庭，已登安石，此去须弹贡禹冠。
明年里，踏梅花有分，相见长安。
沁园春·摘玉蕊梅
作者：姚勉
朝代：宋

摘玉蕊梅，泛金叶蕉，祝公寿龄。
算今年比似，常年更别，翠烟红雾，香霭门屏。
凤诏云霄，龙光牛斗，辉射南州孺子亭。
看看是，伴元戎小队，花柳郊垧。
传家有子明经。
浑不要黄金遗满籝。
向月中传与，一枝仙桂，斓斑衣上，更着袍青。
明日瓜期，今朝椿寿，好醉芝兰玉树庭。
公知否，老人星一点，映泰阶星。
沁园春·明月扁舟
作者：姚勉
朝代：宋
体裁：词

明月扁舟，轻逐江鸥，翩然赋归。
任颠风掀舞，涛山浪屋，少顷平定，一碧硫璃。
柳絮浮云，有无根蒂，到底不磨真是非。
呵呵笑，笑人情似纸，世事如棋。
宜堂事事皆宜。
把杯酒论文更有谁。
记风云满席，吟情浩荡，龙蛇满壁，醉墨淋漓。
别后相思，有书寄否，春在梅花第一枝。
重相见，约柳堤撑舫，竹阁寻诗。
沁园春·梅笑东风
作者：姚勉
朝代：宋
体裁：词

梅笑东风，只两日间，又新岁华。有玉龟阿母，献三蟠实，蕊宫仙子，飞七香车。春满虾帘，雪晴鸳瓦，窗户非烟笼翠纱。萱堂上，看衣翻戏彩，觞捧流霞。君家。元是仙家。几度看菖蒲九节花。来剑池丹井，平分风月，一溪流水，犹泛胡麻。寿庆千秋，荣封两国，绿鬓犹深杨柳鸦。长生药，在蓬莱顶上，不必丹砂。
沁园春·湖海元龙
作者：姚勉
朝代：宋

湖海元龙，逸气飘然，可百尺楼。
爱文光万丈，星辰绚彩，爽襟一掬，风露澄秋。
衔字冰清，班心玉立，海内而今第一流。
翻书子，紫薇花浸月，夜揽词头。
着身已是瀛洲。
问更有长生别药不。
是生来已带，神仙道骨，毫端自有，富贵封侯。
拜赐黄封，承恩青琐，见说香名又覆瓯。
从今去，了福公事业，从赤松游。
沁园春·章武中兴
作者：姚勉
朝代：宋

章武中兴，淮蔡欲平，晋公已生。
信天生英杰，正为国计，擎天着柱，要自支撑。
万里长江，古称天险，去岁里风涛忽震惊。
公谈笑，把云腥霓翳，一日都清。
归来奠枕于京。
有辉焕明堂前一星。
称衮衣廊庙，枫宸眷宠，彩衣公府，萱砌春荣。
着片公心，辨双明眼，长与群贤扶太平。
无它愿，植万年宗社，万古功名。
沁园春·送友人补太学
作者：姚勉
朝代：宋
体裁：词

一部周官，学问渊源，山斋得来。最雄姿直气，不涂脂粉，仙风道骨，不涴尘埃。万里青云，相期阔步，底事向天门折翼回。君知否，这白衣御史，卿相胚胎。时人休用惊猜。机会到功名节节催。看蒲质易凋，何如松茂，菊花已老，须是梅开。万事何难，时来得做，且信天工次第排。从今去，愿径游璧水，直上兰台。
沁园春·送友人补太学
作者：姚勉
朝代：宋
体裁：词

一部周官，学问渊源，山斋得来。最雄姿直气，不涂脂粉，仙风道骨，不涴尘埃。万里青云，相期阔步，底事向天门折翼回。君知否，这白衣御史，卿相胚胎。时人休用惊猜。机会到功名节节催。看蒲质易彫，何如松茂，菊花已老，须是梅开。万事何难，时来得做，且信天工次第排。从今去，愿径游璧水，直上兰台。
沁园春·送权倅许张干
作者：姚勉
朝代：宋
体裁：词

万里清风，吹送锦帆，入南浦云。看拂天旌旆，攀留不住，迷津舸舰，歌舞相迎。二许家声，三洪地望，今代风流第一人。蜚英早，合词林视草，书阁翻芸。飞刍远饷三军。特借作红莲入幕宾。把西山暮雨，暂时收卷，荷山明月，小试平分。苏醒枯鱼，剔除深蠹，个是人间有脚春。难淹久，看诏催入侍，香案麒麟。
沁园春·送权倅许张干
作者：姚勉
朝代：宋
体裁：词

万里清风，吹送锦帆，入南浦云。看拂天旌旆，攀留不住，迷津舸舰，歌舞相迎。二许家声，三洪地望，今代风流第一人。蜚英早，合词林视草，书阁翻芸。飞刍远饷三军。特借作红莲入幕宾。把西山暮雨，暂时收捲，荷山明月，小试平分。苏醒枯鱼，剔除深蠹，个是人间有脚春。难淹久，看诏催入侍，香案麒麟。
沁园春·道骨仙风
作者：姚勉
朝代：宋
体裁：词

道骨仙风，海上骑鲸，端是后身。
把银河天巧，锺为文采，剑津宝气，融作精神。
壶玉储冰，掌金擎露，胸次全无一点尘。
年年里，早花朝六日，长庆生申。
箳篁濯锦江滨。
人尽道如公清最真。
合沉香亭北，金笺奏曲，恩披兽锦，醉拭龙巾。
泥紫颁来，渠黄飞去，自是八花砖上人。
从后看，大钧播物，万象皆春。
沁园春·锦水双龙
作者：姚勉
朝代：宋
体裁：词

锦水双龙，鞭风驾霆，来游璧池。有一龙跃出，精神电烨，一龙战退，鳞甲天飞。一样轩拿，殊途升蛰，造化真同戏小儿。时人眼，总羡他腾踏，笑我卑栖。促装且恁西归。信自古功名各有时。但而今莫问，谁强谁弱，只争些时节，来速来迟。无地楼台，有官鼎鼐，命到亨通事事宜。三年里，看龙头独露，雁塔同题。
沁园春·鹤发鸦髫
作者：姚勉
朝代：宋
体裁：词

鹤发鸦髫，欢捧霞觞，酌丹井泉。庆湘山峰顶，飞来古佛，剑池洞里，活底神仙。春雨悭时，千金斗粟，民仰使君为食天。公知否，只活人阴德，合寿千年。宝猊香喷沈烟。环艳翠明红拥寿筵。最一般奇特，凤雏新贵，斑衣绿绶，光彩相鲜。帝命师臣，钦哉有子，飞诏看看又月边。黄封酒，到明年今日，中使传宣。
沁园春（寿同年陈探花）
作者：姚勉
朝代：宋

忆昔东坡，秀夺眉山，生丙子年。盖内离子坎，四方中气，宜当此岁，间出英贤。河岳重灵，星辰再孕，来自赤城中洞天。新秋霁，萃一襟爽气，风露澄鲜。玉阶同听胪传。伴宝骊如龙丝袅鞭。正椿庭未老，同跻荣路，萼楼争耀，相照魁躔。即似坡公，金莲夜对，身作玉堂云雾仙。怜同岁，但乞如梦得，分买山钱。
沁园春（寿婺州陈可齐九月九日）
作者：姚勉
朝代：宋

四海中间，第一清流，惟有可齐。看平生践履，真如冰玉，雄文光焰，不涴尘埃。无佑诸贤，纷纷台省，惟有景仁招不来。狂澜倒，独中流砥柱，屹立崔嵬。
挂冠有请高哉。但清庙正需梁栋材。便撑舟野水，出航巨海，有官鼎鼐，无地楼台。制菊龄高，看萸人健，万顷秋江入寿杯。经纶了，却驭风骑气，阆苑蓬莱。
沁园春（寿张府判夫人）
作者：姚勉
朝代：宋

梅笑东风，只两日间，又新岁华。有玉龟阿母，献三蟠实，蕊宫仙子，飞七香车。春满虾帘，雪晴鸳瓦，窗户非烟笼翠纱。萱堂上，看衣翻戏采，觞捧流霞。
君家。元是仙家。几度看菖蒲九节花。来剑池丹井，平分风月，一溪流水，犹泛胡麻。寿庆千秋，荣封两国，绿鬓犹深杨柳鸦。长生药，在蓬莱顶上，不必丹砂。
沁园春（寿杨师参十月生，次日子之官）
作者：姚勉
朝代：宋

摘玉蕊梅，泛金叶蕉，祝公寿龄。算今年比似，常年更别，翠烟红雾，香霭门屏。凤诏云霄，龙光牛斗，辉射南州孺子亭。看看是，伴元戎小队，花柳郊垌。
传家有子明经。浑不要黄金遗满籝。向月中传与，一枝仙桂，斓斑衣上，更著袍青。明日瓜期，今朝椿寿，好醉芝兰玉树庭。公知否，老人星一点，映泰阶星。
沁园春（寿王高安，七月二十八日）
作者：姚勉
朝代：宋
体裁：词

超逸天才，文如三松，诗如卢溪。自白莲赋就，已高声价，梅花句出，远见襟期。玉尘精神，瑶林风韵，雪里神仙小氅衣。缑山夕，已再经旬浃，戏鹤重归。花间凫舄轻飞。便一似元规报十奇。最风流膝上，双亲未老，三槐手种，分付佳儿。人想夷吾，帝思王某，钧轴舍人知未迟。长生药，在玉盘麟脯，琼苑蟾芝。
沁园春（寿程丞相）
作者：姚勉
朝代：宋

崧岳降神，昴宿宣精，挺生伟人。整淳佑乾坤，浸如嘉佑，太平事业，了却端平。扶日中天，拱辰北极，一洒某霖埃雾清。春寰海，听农歌载路，边析沈声。
旗常万世勋铭。便与国无穷垂令名。似青山流水，涑川贤相，黄花晚节，魏国元臣。五纬芒寒，六符色正，辉映老人南极星。苍生福，开八荒寿域，一气洪钧。
沁园春（寿贾丞相）
作者：姚勉
朝代：宋
体裁：词

章武中兴，淮蔡欲平，晋公已生。信天生英杰，正为国计，擎天著柱，要自支撑。万里长江，古称天险，去岁里风涛忽震惊。公谈笑，把云腥霓翳，一日都清。归来奠枕于京。有辉焕明堂前一星。称衮衣廊庙，枫宸眷宠，彩衣公府，萱砌春荣。著片公心，辨双明眼，长与群贤扶太平。无它愿，植万年宗社，万古功名。
沁园春（寿趟倅）
作者：姚勉
朝代：宋

道骨仙风，海上骑鲸，端是後身。把银河天巧，钟为文采，剑津宝气，融作精神。壶玉储冰，掌金擎露，胸次全无一点尘。年年里，早花朝六日，长庆生申。
箳篁濯锦江滨。人尽道如公清最真。合沈香亭北，金笺奏曲，恩披兽锦，醉拭龙巾。泥紫颁来，渠黄飞去，自是八花砖上人。从後看，大钧播物，万象皆春。
沁园春（寿陈中书）
作者：姚勉
朝代：宋

湖海元龙，逸气飘然，可百尺楼。受文光万丈，星辰绚彩，爽襟一掬，风露澄秋。衔字冰清，班心玉立，海内而今第一流。翻书子，紫薇花浸月，夜揽词头。
著身已是瀛洲。问更有长生别药不。是生来已带，神仙道骨，毫端自有，富贵封侯。拜赐黄封，承恩青琐，见说香名又覆瓯。从今去，了福公事业，从赤松游。
沁园春（寿陶守）
作者：姚勉
朝代：宋

鹤发鸦髫，欢捧霞觞，酌丹井泉。庆湘山峰顶，飞来古佛，剑池洞里，活底神仙。春雨慳时，千金斗粟，民仰使君为食天。公知否，只活人阴德，合寿千年。宝猊香喷沈烟。环艳翠明红拥寿筵。最一般奇特，凤雏新贵，斑衣绿绶，光彩相鲜。帝命师臣，钦哉有子，飞诏看看又月边。黄封酒，到明年今日，中使传宣。
沁园春（送友人归蜀）
作者：姚勉
朝代：宋

拂剑整装，光射紫霄，斗牛色寒。大丈夫不作，儿曹离别，何须更唱，三叠阳关锦还乡，油幢佐幕，谁道青天行路难。从今去，听声名焰焰，飞动岷山。
征途少饮加餐。要做取功名久远看。卷长风吹醒，剑关云气，更须砥柱，三峡惊湍。闻道槐庭，已登安石，此去须弹贡禹冠。明年里，踏梅花有分，相见长安。
沁园春（送友人补太学）
作者：姚勉
朝代：宋

一部周官，学间渊源，山齐得来。最雄姿直气，不涂脂粉，仙风道骨，不涴尘埃。万里青云，相期阔步，底事向天门折翼回。君知否，这白衣御史，卿相胚胎。
时人休用惊猜。机会到功名节节催。看蒲质易凋，何如松茂，菊花已老，须是梅开。万事何难，时来得做，且信天工次第排。从今去，愿径游璧水，直上兰台。
沿江买鱼不得询之则前此多为官船所强取故有亦言无因成三绝
作者：姚勉
朝代：宋

江行安可食无鱼，问著笭箵总道虚。底事官船渠不卖，从来污吏喜侵渔。分明翠笼掩金鳞，鼓枻飘飘不可亲。底事官船渠不卖，官人不是爱鱼人。人间到处有鱼羹，我亦扁舟柳下横。一任官船渠不卖，归欤鲙玉煮深铛。
沿江买鱼不得询之则前此多为官船所强取故有亦言无因成三绝·其一
作者：姚勉
朝代：宋

江行安可食无鱼，问著笭箵总道虚。底事官船渠不卖，从来污吏喜侵渔。
沿江买鱼不得询之则前此多为官船所强取故有亦言无因成三绝·其三
作者：姚勉
朝代：宋
体裁：七言绝句

人间到处有鱼羹，我亦扁舟柳下横。一任官船渠不卖，归欤鲙玉煮深铛。
沿江买鱼不得询之则前比我为官船所强取故有
作者：姚勉
朝代：宋

人间到处有鱼羹，我亦扁舟柳下横。
一任官船渠不卖，归欤脍玉煮深铛。
沿江买鱼不得询之则前比我为官船所强取故有
作者：姚勉
朝代：宋
体裁：七言绝句

分明翠笼掩金鳞，鼓枻飘飘不可亲。底事官船渠不卖，官人不是爱鱼人。
沿江买鱼不得询之则前比我为官船所强取故有
作者：姚勉
朝代：宋

江行安可食无鱼，问着笭箵总道虚。
底事官船渠不卖，从来污吏喜侵渔。
沿江買魚不得詢之則前此多爲官船所强取故有亦言無因成三絕·其一
作者：姚勉
朝代：宋

江行安可食無魚，問著笭箵總道虛。
底事官船渠不賣，從來污吏喜侵漁。
沿江買魚不得詢之則前此多爲官船所强取故有亦言無因成三絕·其三
作者：姚勉
朝代：宋

人間到處有魚羹，我亦扁舟柳下橫。
一任官船渠不賣，歸歟鱠玉煮深鐺。
沿江買魚不得詢之則前此多爲官船所强取故有亦言無因成三絕·其二
作者：姚勉
朝代：宋

分明翠籠掩金鱗，鼓枻飄飄不可親。
底事官船渠不賣，官人不是愛魚人。
洪長老惠藤杖
作者：姚勉
朝代：宋

高僧挑月一枝藤，惠我登山脚便輕。
澒洞風塵豺虎惡，從今險路穩支撐。
洪长老惠藤杖
作者：姚勉
朝代：宋
体裁：七言绝句

高僧挑月一枝藤，惠我登山脚便轻。澒洞风尘豺虎恶，从今险路稳支撑。
海棠一夜为风吹尽三首
作者：姚勉
朝代：宋

不作天开锦幄红，却成急雪舞回风。
多应欲衬吟春步，绣出香裀展迳中。
海棠一夜为风吹尽三首
作者：姚勉
朝代：宋

翠底红娇得几时，不甘飞动雪胭脂。问天借醒书窗眼，为报东风且慢吹。不作天开锦幄红，却成急雪舞回风。多应欲衬吟春步，绣出香裀展径中。海棠自是百花仙，霞袂霓裳下九天。昨夜诏归红玉阙，但留翠幄锁晴烟。
海棠一夜为风吹尽三首·其一
作者：姚勉
朝代：宋

翠底红娇得几时，不甘飞动雪胭脂。问天借醒书窗眼，为报东风且慢吹。
海棠一夜为风吹尽三首·其一
作者：姚勉
朝代：宋

翠底红娇得几时，不甘飞动雪臙脂。
问天借醒书窗眼，为报东风且慢吹。
海棠一夜为风吹尽三首·其三
作者：姚勉
朝代：宋

海棠自是百花仙，霞袂霓裳下九天。昨夜诏归红玉阙，但留翠幄锁晴烟。
海棠一夜为风吹尽三首·其三
作者：姚勉
朝代：宋

海棠自是百花僊，霞袂霓裳下九天。
昨夜诏归红玉阙，但留翠幄锁晴烟。
海棠一夜为风吹尽三首·其二
作者：姚勉
朝代：宋
体裁：七言绝句

不作天开锦幄红，却成急雪舞回风。多应欲衬吟春步，绣出香裀展径中。
海棠一夜爲風吹盡三首·其一
作者：姚勉
朝代：宋

翠底紅嬌得幾時，不甘飛動雪臙脂。
問天借醒書窗眼，爲報東風且慢吹。
海棠一夜爲風吹盡三首·其三
作者：姚勉
朝代：宋

海棠自是百花僊，霞袂霓裳下九天。
昨夜詔歸紅玉闕，但留翠幄鎖晴煙。
海棠一夜爲風吹盡三首·其二
作者：姚勉
朝代：宋

不作天開錦幄紅，却成急雪舞回風。
多應欲襯吟春步，綉出香裀展逕中。
海棠落尽叶间犹见数花
作者：姚勉
朝代：宋

狼藉吹花一夜风，锦裀织就锦机空。
叶间尚有余春在，深处娇藏四五红。
海棠落尽叶间犹见数花
作者：姚勉
朝代：宋

狼藉吹花一夜风，锦裀织就锦机空。叶间尚有馀春在，深处娇藏四五红。
海棠落盡葉間猶見數花
作者：姚勉
朝代：宋

狼藉吹花一夜風，錦裀織就錦機空。
葉間尚有餘春在，深處嬌藏四五紅。
清江曲
作者：姚勉
朝代：宋

夹岸桃花燕子飞，一江春水鳜鱼肥。
丝纶百尺烟波阔，午夜鸣榔载月归。
扁舟一叶横沙觜，得鱼烂醉东风裏。
绿杨深处酒醒时，半江潮落天如水。
万顷沧波五月凉，一川红锦藕花香。
绿蓑青笠鸣疎雨，老树残烟带夕阳。
野船细火夜明灭，一笛风清楚天阔。
无鱼无酒且归来，篷底萧疎卧明月。
万里西风双鬓华，江南江北老天涯。
潇潇两岸梧桐叶，漠漠半川芦荻花。
柔橹声中山水绿，一丝买断黄金屋。
沙边鸥鸟莫相猜，是非不到清江曲。
苇折荷枯人未归，波寒霜落鴈初飞。
不知节物时时换，又折梅花下钓矶。
青山四面清歌发，几点沙鸥起天末。
一任长年醉则休，醒时独钓寒江雪。
清江曲
作者：姚勉
朝代：宋

夹岸桃花燕子飞，一江春水鳜鱼肥。丝纶百尺烟波阔，午夜鸣榔载月归。扁舟一叶横沙觜，得鱼烂醉东风里。绿杨深处酒醒时，半江潮落天如水。万顷沧波五月凉，一川红锦藕花香。绿蓑青笠鸣疏雨，老树残烟带夕阳。野船细火夜明灭，一笛风清楚天阔。无鱼无酒且归来，篷底萧疏卧明月。万里西风双鬓华，江南江北老天涯。潇潇两岸梧桐叶，漠漠半川芦荻花。柔橹声中山水绿，一丝买断黄金屋。沙边鸥鸟莫相猜，是非不到清江曲。苇折荷枯人未归，波寒霜落雁初飞。不知节物时时换，又折梅花下钓矶。青山四面清歌发，几点沙鸥起天末。一任长年醉则休，醒时独钓寒江雪。
清江曲
作者：姚勉
朝代：宋

夾岸桃花燕子飛，一江春水鱖魚肥。
絲綸百尺煙波闊，午夜鳴榔載月歸。
扁舟一葉橫沙觜，得魚爛醉東風裏。
綠楊深處酒醒時，半江潮落天如水。
萬頃滄波五月凉，一川紅錦藕花香。
綠蓑青笠鳴疎雨，老樹殘烟带夕陽。
野船細火夜明滅，一笛風清楚天闊。
無魚無酒且歸來，篷底蕭疎卧明月。
萬里西風雙鬢華，江南江北老天涯。
瀟瀟兩岸梧桐葉，漠漠半川蘆荻花。
柔櫓聲中山水綠，一絲買斷黄金屋。
沙邊鷗鳥莫相猜，是非不到清江曲。
葦折荷枯人未歸，波寒霜落鴈初飛。
不知節物時時換，又折梅花下釣磯。
青山四面清歌發，幾點沙鷗起天末。
一任長年醉則休，醒時獨釣寒江雪。
游下竺园
作者：姚勉
朝代：宋

穿洞扳岩日几回，瘦筇欲去复徘徊。园丁亦怪经行数，笑道今朝官又来。
游下竺园
作者：姚勉
朝代：宋

穿洞扳岩日几回，瘦筇欲去復徘徊。
园丁亦怪经行数，笑道今朝官又来。
游冷泉亭宿四圣观
作者：姚勉
朝代：宋
体裁：七言绝句

昼日追凉到冷泉，晚风呼酒醉湖边。醉中兴懒休归去，试叩丹房借榻眠。
游感山题甘露台
作者：姚勉
朝代：宋

讲师曾此雨天花，台筑山椒几岁华。
一盖云松擎羽葆，四盘江水走龙蛇。
好教绝顶崚嶒出，莫放浓阴荟蔚遮。
应有醍醐余味在，僧房试觅一杯茶。
游感山题甘露台
作者：姚勉
朝代：宋

讲师曾此雨天花，台筑山椒几岁华。一盖云松擎羽葆，四盘江水走龙蛇。好教绝顶崚嶒出，莫放浓阴荟蔚遮。应有醍醐馀味在，僧房试觅一杯茶。
游曲江分韵得日字
作者：姚勉
朝代：宋

曲江矶头山崒嵂，此景江南夸第一。
渔舟晚弄暖波閒，市楼春映晴岚出。
拥肩寒吟入图画，席地草饮成真率。
更叩僧房借榻眠，再上山椒约明日。
游曲江分韵得月字
作者：姚勉
朝代：宋

曲江矶头山崒嵂，此景江南夸第一。
渔舟晚弄烟波閒，市楼春映晴岚出。
拥舆长吟入画图，席地草饮成真率。
更叩山房僧榻眠，卧听松风待明月。
游曲江分韵得月字
作者：姚勉
朝代：宋

曲江矶头山崒嵂，此景江南誇第一。渔舟晚弄烟波閒，市楼春映晴岚出。拥舆长吟入画图，席地草饮成真率。更叩山房僧榻眠，卧听松风待明月。
游曲江分韵得月字
作者：姚勉
朝代：宋

曲江磯頭山崒嵂，此景江南誇第一。
漁舟晚弄烟波閒，市樓春映晴嵐出。
擁輿長吟入畫圖，席地草飲成真率。
更叩山房僧榻眠，卧聽松風待明月。
游湖
作者：姚勉
朝代：宋

云锦香中着艇撑，烟霞高处步筇登。
寺逢好处都游遍，身似西湖过夏僧。
游湖
作者：姚勉
朝代：宋

云锦香中著艇撑，烟霞高处步筇登。寺逢好处都游遍，身似西湖过夏僧。
游灵源天境遇雨各奔归晚坐以不是溪居者那知风雨来分韵得那字奉呈一笑
作者：姚勉
朝代：宋

灵源水有天，日涉胜趣多。
同行十数子，散策经山坡。
溪行小盘礴，石坐閒摩挲。
野菊留余花，新梅看微柯。
寒鸦落平田，暖鲤跳枯荷。
是日冬曦温，景象如春和。
笑谈不知归，亦有载酒过。
忽瞻彼北山，黑云生嵯峨。
阴晴反覆手，天测不可俄。
长风舞红叶，急雨翻银河。
儒冠各欹垫，僮屦皆奔波。
路滑争牛羊，泥溅乱鸭鹅。
席地听沾湿，樽沙委骈罗。
五十笑百步，曳杖如横戈。
林间偶自芘，弃甲我则那。
留恋归不早，颠沛逢滂沱。
出游不知时，废此啸且歌。
绸缪无远虑，其如近忧何。
兹游已狼籍，后计毋蹉跎。
归欤亟诛茅，结亭依岩阿。
震陵有帡幪，乐哉涧槃薖。
游灵源天境遇雨各奔归晚坐以不是溪居者那知风雨来分韵得那字奉呈一笑
作者：姚勉
朝代：宋

灵源水有天，日涉胜趣多。同行十数子，散策经山坡。溪行小盘礴，石坐閒摩挲。野菊留馀花，新梅看微柯。寒鸦落平田，暖鲤跳枯荷。是日冬曦温，景象如春和。笑谈不知归，亦有载酒过。忽瞻彼北山，黑云生嵯峨。阴晴反覆手，天测不可俄。长风舞红叶，急雨翻银河。儒冠各攲垫，僮屦皆奔波。路滑争牛羊，泥溅乱鸭鹅。席地听沾湿，樽沙委骈罗。五十笑百步，曳杖如横戈。林间偶自芘，弃甲我则那。留恋归不早，颠沛逢滂沱。出游不知时，废此啸且歌。绸缪无远虑，其如近忧何。兹游已狼籍，后计毋蹉跎。归欤亟诛茅，结亭依岩阿。震陵有帡幪，乐哉涧槃薖。
湖上釣者
作者：姚勉
朝代：宋

荷風湖面曉，垂釣柳陰中。
何日能蓑笠，扁舟此興同。
湖上钓者
作者：姚勉
朝代：宋
体裁：五言绝句

荷风湖面晓，垂钓柳阴中。何日能蓑笠，扁舟此兴同。
湖上隐者所居
作者：姚勉
朝代：宋

家计松梅竹，日程琴酒棋。呼猿僧到处，放鹤客来时。壁上皆苏字，窗门只白诗。卜邻心已决，未得买山资。
湖上隠者所居
作者：姚勉
朝代：宋

家計松梅竹，日程琴酒碁。
呼猿僧到處，放鶴客來時。
壁上皆蘇字，窗門只白詩。
卜鄰心已决，未得買山資。
湖上隠者所居
作者：姚勉
朝代：宋

家计松梅竹，日程琴酒碁。
呼猿僧到处，放鹤客来时。
壁上皆苏字，窗门只白诗。
卜邻心已决，未得买山资。
溪山堂玩月
作者：姚勉
朝代：宋

前山杳霭翠烟凝，几点疏星隔岸灯。不是飞来千里月，如何照彻一壶冰。天开图画无穷趣，人在林峦最上层。动智静仁须有得，栏干莫只等閒凭。
溪山堂翫月
作者：姚勉
朝代：宋

前山杳霭翠烟凝，几点疎星隔岸灯。
不是飞来千里月，如何照彻一壶冰。
天开图画无穷趣，人在林峦最上层。
动智静仁须有得，栏干莫只等閒凭。
溪山堂翫月
作者：姚勉
朝代：宋

前山杳靄翠煙凝，幾點疎星隔岸燈。
不是飛來千里月，如何照徹一壺冰。
天開圖畫無窮趣，人在林巒最上層。
動智靜仁須有得，欄干莫只等閒凭。
满江红·寿邓法，六月八日生
作者：姚勉
朝代：宋
体裁：词

仙苑蟠桃，恰则是、而今初熟。王母遣、飞琼捧献，绛金红玉。笑把九霞鸾凤斝，满斟七宝蒲萄醁。为长庚、此日自天来，慇勤祝。仙子唱，长生曲。仙客献，长生箓。活千人邓禹，阴功俱足。五鹗早呈公府剡，万羊自有中书禄。更从头、安享八千年，人间福。
满江红·寿邓法，六月八日生
作者：姚勉
朝代：宋
体裁：词

仙苑蟠桃，恰则是、而今初熟。王母遣、飞琼捧献，绛金红玉。笑把九霞鸾凤斝，满斟七宝蒲萄醁。为长庚、此日自天来，殷勤祝。仙子唱，长生曲。仙客献，长生箓。活千人邓禹，阴功俱足。五鹗即齐公府剡，万羊自有中书禄。更从头、安享八千年，人间福。
满江红·送郡守美任
作者：姚勉
朝代：宋
体裁：词

万里西风，吹送到、五云鸾纸。□催促、文章太守，入朝花底。清节高横秋一片，仁风散作春千里。漾恩波、溶泳锦江中，深如水。难卧辙，留行李。但侧听，星辰履。看麒麟案侧，即催荣侍。红药香中翻诏草，紫薇影畔裁诗绮。更宸旒、已自覆公名，金瓯里。
滿江紅
作者：姚勉
朝代：宋

仙苑蟠桃，恰則是、而今初熟。王母遣、飛瓊捧獻，絳金紅玉。笑把九霞鸞鳳斝，滿斟七寶蒲萄醁。為長庚、此日自天來，殷勤祝。仙子唱，長生曲。仙客獻，長生籙。活千人鄧禹，陰功俱足。五鶚即齊公府剡，萬羊自有中書祿。更從頭、安享八千年，人間福。
潘吳二察甚振風采劉仲山有詩因次其韻
作者：姚勉
朝代：宋

國家元氣幾如髮，章李以來幾臺察。
翻盆窺甕若不聞，射影含沙但潜發。
坦途自詫忘羊腸，堅冰恐已在履霜。
熙豐舊人正伺隙，乃爾寂寂無精光。
抨彈已上旨宣諭，諫不能行法當去。
老烏欲食不再鳴，幸有新來柏臺疏。
蟄霆忽擊聵者驚，不待數月如陽城。
中書君已非偃月，何事亦惡仗馬鳴。
奏疏流傳人吐舌，未死姦諛面赬熱。
祇今時事尚可言，奏四十章當一月。
直言不憚方威靈，本朝未嘗言罪人。
但圖奏上天子喜，莫管近前丞相嗔。
向來慶曆子唐子，千古名垂汗青史。
瘴山炎海固鬼愁，志士寧能彼易此。
風塵澒洞何如時，麒麟豺虎方爭馳。
士所當爲未止此，志完幸聽承君規。
潘吴二察甚振风采刘仲山有诗因次其韵
作者：姚勉
朝代：宋

国家元气几如发，章李以来几台察。翻盆窥瓮若不闻，射影含沙但潜发。坦途自诧忘羊肠，坚冰恐已在履霜。熙丰旧人正伺隙，乃尔寂寂无精光。抨弹已上旨宣谕，谏不能行法当去。老乌欲食不再鸣，幸有新来柏台疏。蛰霆忽击聩者惊，不待数月如阳城。中书君已非偃月，何事亦恶仗马鸣。奏疏流传人吐舌，未死奸谀面赪热。祇今时事尚可言，奏四十章当一月。直言不惮方威灵，本朝未尝言罪人。但图奏上天子喜，莫管近前丞相嗔。向来庆历子唐子，千古名垂汗青史。瘴山炎海固鬼愁，志士宁能彼易此。风尘澒洞何如时，麒麟豺虎方争驰。士所当为未止此，志完幸听承君规。
潘吴二察甚振风采刘仲山有诗因次其韵
作者：姚勉
朝代：宋

国家元气几如发，章李以来几台察。
翻盆窥瓮若不闻，射影含沙但潜发。
坦途自诧忘羊肠，坚冰恐已在履霜。
熙丰旧人正伺隙，乃尔寂寂无精光。
抨弹已上旨宣谕，谏不能行法当去。
老乌欲食不再鸣，幸有新来柏台疏。
蛰霆忽击聩者惊，不待数月如阳城。
中书君已非偃月，何事亦恶伏马鸣。
奏疏流传人吐舌，未死奸谀面赪热。
只今时事尚可言，奏四十章当一月。
直言不惮方威灵，本朝未尝言罪人。
但图奏上天子喜，莫管近前丞相嗔。
向来庆历子唐子，千古名垂汗青史。
瘴山炎海固鬼愁，志士宁能彼易此。
风尘澒洞何如时，麒麟豺虎方争驰。
士所当为未止此，志完幸听承君规。
潘吴二察甚振风采刘仲山有诗因次其韵
作者：姚勉
朝代：宋

国家元气几如髮，章李以来几台察。
翻盆窥瓮若不闻，射影含沙但潜发。
坦途自诧忘羊肠，坚冰恐已在履霜。
熙丰旧人正伺隙，乃尔寂寂无精光。
抨弹已上旨宣谕，谏不能行法当去。
老乌欲食不再鸣，幸有新来柏台疏。
蛰霆忽击聩者惊，不待数月如阳城。
中书君已非偃月，何事亦恶仗马鸣。
奏疏流传人吐舌，未死姦谀面赪热。
祇今时事尚可言，奏四十章当一月。
直言不惮方威灵，本朝未尝言罪人。
但图奏上天子喜，莫管近前丞相嗔。
向来庆历子唐子，千古名垂汗青史。
瘴山炎海固鬼愁，志士宁能彼易此。
风尘澒洞何如时，麒麟豺虎方争驰。
士所当为未止此，志完幸听承君规。
瀛屿
作者：姚勉
朝代：宋

自是瀛洲近帝乡，孤峰宛在水中央。
地雄海上三山境，天与仙家六月凉。
云母屏寒苍桧色，水精奁启碧湖光。
雪中来此尤须别，好着珠蓑棹玉航。
瀛屿
作者：姚勉
朝代：宋

自是瀛洲近帝乡，孤峰宛在水中央。地雄海上三山境，天与仙家六月凉。云母屏寒苍桧色，水精奁启碧湖光。雪中来此尤须别，好著珠蓑棹玉航。
瀛屿
作者：姚勉
朝代：宋

自是瀛洲近帝乡，孤峰宛在水中央。
地雄海上三山境，天与僊家六月凉。
云母屏寒苍桧色，水精奁启碧湖光。
雪中来此尤须别，好着珠蓑棹玉航。
瀛嶼
作者：姚勉
朝代：宋

自是瀛洲近帝鄉，孤峰宛在水中央。
地雄海上三山境，天與僊家六月凉。
雲母屏寒蒼檜色，水精奩啟碧湖光。
雪中來此尤須別，好著珠蓑棹玉航。
灵源上太夫人冢
作者：姚勉
朝代：宋
体裁：五言律诗

一别慈闱面，春风十五花。不知人有母，谁念子无家。社雨邻巢燕，清明垄树鸦。动皆伤感处，恸哭夕阳斜。
烏鵲吟
作者：姚勉
朝代：宋

鵲噪人所憐，烏啼人所唾。
謂鵲能報喜，謂烏常送禍。
烏啼鵲噪何心然，孰爲此者皆其天。
預言禍至使人避，比鵲以烏烏更賢。
欲忠於人反嗔己，喜諛惡直常如此。
君不見九齡去國林甫相，崇侯得君比干死。
玉井亭觀蓮
作者：姚勉
朝代：宋

幾隊紅粧擁蓋青，凌波僊子立娉婷。
晚凉孤坐香風裏，如在西湖四望亭。
玉井亭观莲
作者：姚勉
朝代：宋

几队红妆拥盖青，凌波仙子立娉婷。晚凉孤坐香风里，如在西湖四望亭。
玉井亭观莲
作者：姚勉
朝代：宋

几队红粧拥盖青，凌波僊子立娉婷。
晚凉孤坐香风裏，如在西湖四望亭。
王君猷花圃八絕·山扉
作者：姚勉
朝代：宋

一逕綠陰去，隠隠花竹幽。
主人地行仙，終日杖屨遊。
王君猷花圃八絕·橘隠
作者：姚勉
朝代：宋

商山不茹芝，對弈寄此橘。
巴人忽招隠，似爲子房出。
王君猷花圃八絕·海棠城
作者：姚勉
朝代：宋

家住山水國，種花以爲城。
詩將日登陴，圍春驅酒兵。
王君猷花圃八絕·臨清橋
作者：姚勉
朝代：宋

通渠入小池，循除㶁㶁鳴。
羣魚忽悠然，過橋聞屐聲。
王君猷花圃八絕·花谷
作者：姚勉
朝代：宋

羣花各嬌春，粲若錦繡谷。
於焉日逍遥，中有人如玉。
王君猷花圃八絕·若春
作者：姚勉
朝代：宋

靜中見萬物，各各有春意。
收拾入襟懷，陽和散天地。
王君猷花圃八絕·薇香洞
作者：姚勉
朝代：宋

密粟出濃紫，幽花間深黄。
有誰吟其間，含香一薇郎。
王君猷花圃八絕·鑑池
作者：姚勉
朝代：宋

春風鑑池水，長年弄清暉。
仙翁晚歸來，子孫笑牽衣。
王君猷花圃八绝 其七 山扉
作者：姚勉
朝代：宋

一径绿阴去，隐隐花竹幽。主人地行仙，终日杖屦游。
王君猷花圃八绝 其六 临清桥
作者：姚勉
朝代：宋

通渠入小池，循除㶁㶁鸣。群鱼忽悠然，过桥闻屐声。
王君猷花圃八绝·临清桥
作者：姚勉
朝代：宋

通渠入小池，循除㶁㶁鸣。
羣鱼忽悠然，过桥闻屐声。
王君猷花圃八绝·临清桥
作者：姚勉
朝代：宋

通渠入小池，循除虢虢鸣。
群鱼忽悠然，过桥闻屐声。
王君猷花圃八绝·山扉
作者：姚勉
朝代：宋

一径绿阴去，隠隠花竹幽。
主人地行仙，终日杖屦游。
王君猷花圃八绝·山扉
作者：姚勉
朝代：宋

一迳绿阴去，隐隐花竹幽。
主人地行仙，终日杖屦游。
王君猷花圃八绝·橘隐
作者：姚勉
朝代：宋

商山不茹芝，对弈寄此橘。巴人忽招隐，似为子房出。
王君猷花圃八绝·橘隠
作者：姚勉
朝代：宋

商山不茹芝，对弈寄此橘。
巴人忽招隠，似为子房出。
王君猷花圃八绝·海棠城
作者：姚勉
朝代：宋
体裁：五言绝句

家住山水国，种花以为城。诗将日登陴，围春驱酒兵。
王君猷花圃八绝·海棠城
作者：姚勉
朝代：宋

家住山水国，种花以为城。诗将日登陴，围春驱酒兵。密粟出浓紫，幽花间深黄。有谁吟其间，含香一薇郎。静中见万物，各各有春意。收拾入襟怀，阳和散天地。群花各娇春，粲若锦绣谷。于焉日逍遥，中有人如玉。商山不茹芝，对弈寄此橘。巴人忽招隐，似为子房出。通渠入小池，循除㶁㶁鸣。群鱼忽悠然，过桥闻屐声。一径绿阴去，隐隐花竹幽。主人地行仙，终日杖屦游。春风鉴池水，长年弄清晖。仙翁晚归来，子孙笑牵衣。
王君猷花圃八绝·花谷
作者：姚勉
朝代：宋

羣花各娇春，粲若锦绣谷。
于焉日逍遥，中有人如玉。
王君猷花圃八绝·花谷
作者：姚勉
朝代：宋

群花各娇春，粲若锦绣谷。于焉日逍遥，中有人如玉。
王君猷花圃八绝·若春
作者：姚勉
朝代：宋
体裁：五言绝句

静中见万物，各各有春意。收拾入襟怀，阳和散天地。
王君猷花圃八绝·薇香洞
作者：姚勉
朝代：宋
体裁：五言绝句

密粟出浓紫，幽花间深黄。有谁吟其间，含香一薇郎。
王君猷花圃八绝·鉴池
作者：姚勉
朝代：宋

春风鉴池水，长年弄清晖。仙翁晚归来，子孙笑牵衣。
王君猷花圃八绝·鑑池
作者：姚勉
朝代：宋

春风鑑池水，长年弄清晖。
仙翁晚归来，子孙笑牵衣。
瑞鹤仙
作者：姚勉
朝代：宋

燕归帘半卷。正漏约琼斗，笙调玉琯。蛾眉画来浅。甚春衫懒试，夜灯慵翦。香温梦暖。诉芳心、芭蕉未展。渺双波、望极江空，二十四桥凭偏。
葱茜。银屏彩凤，雾帐金蝉，旧家坊院。烟花弄晚。芳草恨，断魂远。对东风无语，绿阴深处，时见飞红数片，算多情、尚有黄鹂，向人睍膻。
用乐魁声道寄李后林韵寄声道
作者：姚勉
朝代：宋

尺书春寄忽惊秋，未见新除入报邮。铁汉尚疏丞相马，玉儿肯伴秀才牛。欲令世事更新易，可使时贤不进休。子职显扬千古事，圣恩深重更龙头。一叶梧桐唤动秋，分投閒散亦无邮。超踰未羡诏金马，迟钝不妨骑土牛。天爵夐殊人爵贵，伪心那似德心休。读书岂为荣身计，何必三公要黑头。
用乐魁声道寄李后林韵寄声道·其一
作者：姚勉
朝代：宋

尺书春寄忽惊秋，未见新除入报邮。
铁汉尚疎丞相马，玉儿肯伴秀才牛。
欲令世事更新易，可使时贤不进休。
子职显扬千古事，圣恩深重更龙头。
用乐魁声道寄李后林韵寄声道·其一
作者：姚勉
朝代：宋

尺书春寄忽惊秋，未见新除入报邮。铁汉尚疏丞相马，玉儿肯伴秀才牛。欲令世事更新易，可使时贤不进休。子职显扬千古事，圣恩深重更龙头。
用乐魁声道寄李后林韵寄声道·其二
作者：姚勉
朝代：宋

一叶梧桐唤动秋，分投閒散亦无邮。超踰未羡诏金马，迟钝不妨骑土牛。天爵夐殊人爵贵，伪心那似德心休。读书岂为荣身计，何必三公要黑头。
用乐魁声道寄李后林韵寄声道·其二
作者：姚勉
朝代：宋

一叶梧桐唤动秋，分投閒散亦无邮。
超踰未羡诏金马，迟钝不妨骑土牛。
天爵夐殊人爵贵，僞心那似德心休。
读书岂为荣身计，何必三公要黑头。
用栾魁声道寄李后林韵寄声道
作者：姚勉
朝代：宋

一叶梧桐唤动秋，分投閒散亦无邮。
超逾未羡诏金马，迟钝不妨骑土牛。
天爵夐殊人爵贵，伪心那似德心休。
读书岂为荣身计，何必三公要黑头。
用樂魁聲道寄李後林韻寄聲道·其一
作者：姚勉
朝代：宋

尺書春寄忽驚秋，未見新除入報郵。
鐵漢尚疎丞相馬，玉兒肯伴秀才牛。
欲令世事更新易，可使時賢不進休。
子職顯揚千古事，聖恩深重更龍頭。
用樂魁聲道寄李後林韻寄聲道·其二
作者：姚勉
朝代：宋

一葉梧桐喚動秋，分投閒散亦無郵。
超踰未羨詔金馬，遲鈍不妨騎土牛。
天爵夐殊人爵貴，僞心那似德心休。
讀書豈爲榮身計，何必三公要黑頭。
番阳张君叔振观予以其家双瑞图俾诗之叔振大参忠定公诸孙也惟忠定公政和八年魁天下某先世实隶其榜今某于叔振令子若凤为同年生世科之契也又何辞虽不能诗谨课二首
作者：姚勉
朝代：宋

望月犀角明，涵星蚌胎聚。斯石卧龙枕，宜有蜿蜒具。龙头君家旧，有子踵高步。层云触石出，四海望甘霔。堂堂忠定家，三世兰为祥。父子继科第，菲菲姓名香。双英今复然，阶庭煜生光。愿言纫佩之，百世当流芳。
番阳张君叔振观予以其家双瑞图俾诗之叔振大参忠定公诸孙也惟忠定公政和八年魁天下某先世实隶其榜今某于叔振令子若凤为同年生世科之契也又何辞虽不能诗谨课二首·其一
作者：姚勉
朝代：宋
体裁：古风

望月犀角明，涵星蚌胎聚。斯石卧龙枕，宜有蜿蜒具。龙头君家旧，有子踵高步。层云触石出，四海望甘霔。
番阳张君叔振观予以其家双瑞图俾诗之叔振大参忠定公诸孙也惟忠定公政和八年魁天下某先世实隶其榜今某于叔振令子若凤为同年生世科之契也又何辞虽不能诗谨课二首·其二
作者：姚勉
朝代：宋

堂堂忠定家，三世兰为祥。
父子继科第，菲菲姓名香。
双英今復然，阶庭煜生光。
愿言纫佩之，百世当流芳。
番阳张君叔振观予以其家双瑞图俾诗之叔振大参忠定公诸孙也惟忠定公政和八年魁天下某先世实隶其榜今某于叔振令子若凤为同年生世科之契也又何辞虽不能诗谨课二首番阳张君叔振观予以其家双瑞图俾诗之叔振大参忠定公诸孙也惟忠定公政和八年魁天下某先世实隶其榜今某于叔振令子若凤为同年生世科之契也又何辞虽不能诗谨课二首·其二
作者：姚勉
朝代：宋
体裁：古风

堂堂忠定家，三世兰为祥。父子继科第，菲菲姓名香。双英今复然，阶庭煜生光。愿言纫佩之，百世当流芳。
番陽張君叔振觀予以其家雙瑞圖俾詩之叔振大參忠定公諸孫也惟忠定公政和八年魁天下某先世實隸其榜今某於叔振令子若鳳爲同年生世科之契也又何辭雖不能詩謹課二首·其一
作者：姚勉
朝代：宋

望月犀角明，涵星蚌胎聚。
斯石卧龍枕，宜有蜿蜒具。
龍頭君家舊，有子踵高步。
層雲觸石出，四海望甘霔。
番陽張君叔振觀予以其家雙瑞圖俾詩之叔振大參忠定公諸孫也惟忠定公政和八年魁天下某先世實隸其榜今某於叔振令子若鳳爲同年生世科之契也又何辭雖不能詩謹課二首·其二
作者：姚勉
朝代：宋

堂堂忠定家，三世蘭爲祥。
父子繼科第，菲菲姓名香。
雙英今復然，階庭煜生光。
願言紉佩之，百世當流芳。
病后久不到湖上晚与客到断桥
作者：姚勉
朝代：宋

病后久不出，未知湖上秋。
偶逢佳客至，小作断桥游。
荷暗仍香岸，柳疎犹舞楼。
相期明月夜，更此放扁舟。
病后久不到湖上晚与客到断桥
作者：姚勉
朝代：宋

病后久不出，未知湖上秋。偶逢佳客至，小作断桥游。荷暗仍香岸，柳疏犹舞楼。相期明月夜，更此放扁舟。
病後久不到湖上晚與客到斷橋
作者：姚勉
朝代：宋

病後久不出，未知湖上秋。
偶逢佳客至，小作斷橋遊。
荷暗仍香岸，柳疎猶舞樓。
相期明月夜，更此放扁舟。
登北高峰
作者：姚勉
朝代：宋

秋風吹鬢影，凉意足登山。
人立晴林杪，猿啼霜霧間。
好山多佛占，浮世只僧閒。
我亦耽奇者，禪扉日叩關。
登北高峰
作者：姚勉
朝代：宋
体裁：五言律诗

秋风吹鬓影，凉意足登山。人立晴林杪，猿啼霜雾间。好山多佛占，浮世只僧閒。我亦耽奇者，禅扉日叩关。
登四圣观月桂亭有感
作者：姚勉
朝代：宋
体裁：五言律诗

将军休战伐，居士号清凉。亭创烟萝古，山深月桂香。梦魂犹朔漠，风景已钱塘。往事都休问，钟声又夕阳。
登四聖觀月桂亭有感
作者：姚勉
朝代：宋

將軍休戰伐，居士號清凉。
亭創煙蘿古，山深月桂香。
夢魂猶朔漠，風景已錢塘。
往事都休問，鐘聲又夕陽。
白鶴
作者：姚勉
朝代：宋

白鶴有奇質，從古巢神僊。
饑餐必瑶草，渴飲惟瓊泉。
朝飛閬苑霞，莫宿炎洲煙。
一從落塵埃，六翮翦不全。
身居樊籠中，心往雲霄邊。
長鳴欲誰訴，顧影私自憐。
清都夢如昨，欲去曾無緣。
安得支道林，使之遂飄然。
白鹤
作者：姚勉
朝代：宋

白鹤有奇质，从古巢神仙。饥餐必瑶草，渴饮惟琼泉。朝飞阆苑霞，莫宿炎洲烟。一从落尘埃，六翮剪不全。身居樊笼中，心往云霄边。长鸣欲谁诉，顾影私自怜。清都梦如昨，欲去曾无缘。安得支道林，使之遂飘然。
白鹤
作者：姚勉
朝代：宋

白鹤有奇质，从古巢神僊。
饥餐必瑶草，渴饮惟琼泉。
朝飞阆苑霞，莫宿炎洲烟。
一从落尘埃，六翮翦不全。
身居樊笼中，心往云霄边。
长鸣欲谁诉，顾影私自怜。
清都梦如昨，欲去曾无缘。
安得支道林，使之遂飘然。
示同学
作者：姚勉
朝代：宋
体裁：七言律诗

蚕丝义理苦追寻，方寸那容外物侵。伯乐未逢无识价，子期不遇少知音。泉源有本渊渊静，学海无涯步步深。仰望泰山高北斗，何时许我一登临。
示同學
作者：姚勉
朝代：宋

蠶絲義理苦追尋，方寸那容外物侵。
伯樂未逢無識價，子期不遇少知音。
泉源有本淵淵靜，學海無涯步步深。
仰望泰山高北斗，何時許我一登臨。
礼席致语
作者：姚勉
朝代：宋
体裁：七言律诗

月姊当年付桂香，君家上第绿衣郎。祇今盛事追龙首，又此佳占叶凤凰。暖律潜回燕谷冷，名花尽压洛城芳。从今不把朱陈说，百世姚邹话柄长。
禮席致語
作者：姚勉
朝代：宋

月姊當年付桂香，君家上第綠衣郎。
祇今盛事追龍首，又此佳占叶鳳凰。
暖律潛回燕谷冷，名花盡壓洛城芳。
從今不把朱陳說，百世姚鄒話柄長。
离京留题蒋店
作者：姚勉
朝代：宋

閤门传旨放朝参，归觐亲庭晓整骖。葵藿丹心犹恋恋，五云缭绕望宫南。琼瑶为室玉为台，隔岸群花照水开。莫道此楼容易上，天香曾到此中来。
离京留题蒋店·其一
作者：姚勉
朝代：宋
体裁：七言绝句

閤门传旨放朝参，归觐亲庭晓整骖。葵藿丹心犹恋恋，五云缭绕望宫南。
离京留题蒋店·其二
作者：姚勉
朝代：宋

琼瑶为室玉为台，隔岸羣花照水开。
莫道此楼容易上，天香曾到此中来。
离京留题蒋店·其二
作者：姚勉
朝代：宋

琼瑶为室玉为台，隔岸群花照水开。莫道此楼容易上，天香曾到此中来。
禽言十咏 其七 婆饼焦
作者：姚勉
朝代：宋

趁晴割麦收云黄，熬炉新熟饼饵香。阿婆炙饼半焦赤，阿妇骂儿嗔不食。山禽戏语婆勿嗔，有饼可焦犹食新。西家割迟麦烂死，妇姑对泣空酸辛。
禽言十咏 其三 著新脱故
作者：姚勉
朝代：宋

缲车欲动蚕春暮，水足秧青行白鹭。著新脱故山禽呼，也似催人阔耕布。著新脱故也自奇，阔耕阔布也自宜。冬苗夏绢星火急，欲著无新耕亦饥。
禽言十咏 其二 泥活活
作者：姚勉
朝代：宋

黄梅蒸雨已几时，路泥活活没马蹄。前山咫尺似千里，十步九跌行人疲。漫塍白水秧欲老，黄云渐黑麦攲倒。泥污后土何时乾，天若怜农放晴好。
禽言十咏 其五 麦熟也哥哥
作者：姚勉
朝代：宋

晨起凉润疑秋肃，格磔軥辀叫云木。似催农父急腰镰，村北村南麦皆熟。屋头场地初雨乾，柳声拍拍儿童欢。田家未敢冀一饱，父老相呼先了官。
禽言十咏 其六 看蚕娘子得几许
作者：姚勉
朝代：宋

流莺前身织丝女，犹抛金梭学机杼。隔窗娇唤看蚕姑，娘子看蚕得几许。今年蚕悭熟处稀，采馀桑叶青满枝。一年养蚕四番熟，安得长似开元时。
禽言十咏 其四 郭公
作者：姚勉
朝代：宋

郭公古时亡国馀，姓名尚挂春秋书。问其故国何丘墟，知善不用恶不除。今人皆知笑亡郭，胸中亦自镜善恶。不知山高正呼君，身是郭公犹未觉。
禽言十咏·不如归去
作者：姚勉
朝代：宋
体裁：古风

翠烟深樾江村雨，蜀魄催春劝归去。劝春春去劝未休，客子伤春惨心绪。只今蜀土锦城荒，蜀客望西悲故乡。故乡蜀客归不得，何况当时蜀帝王。
禽言十咏·不如归去
作者：姚勉
朝代：宋

翠烟深樾江村雨，蜀魄催春劝归去。劝春春去劝未休，客子伤春惨心绪。只今蜀土锦城荒，蜀客望西悲故乡。故乡蜀客归不得，何况当时蜀帝王。黄梅蒸雨已几时，路泥活活没马蹄。前山咫尺似千里，十步九跌行人疲。漫塍白水秧欲老，黄云渐黑麦攲倒。泥污后土何时乾，天若怜农放晴好。缲车欲动蚕春暮，水足秧青行白鹭。著新脱故山禽呼，也似催人阔耕布。著新脱故也自奇，阔耕阔布也自宜。冬苗夏绢星火急，欲著无新耕亦饥。郭公古时亡国馀，姓名尚挂春秋书。问其故国何丘墟，知善不用恶不除。今人皆知笑亡郭，胸中亦自镜善恶。不知山高正呼君，身是郭公犹未觉。晨起凉润疑秋肃，格磔軥辀叫云木。似催农父急腰镰，村北村南麦皆熟。屋头场地初雨乾，柳声拍拍儿童欢。田家未敢冀一饱，父老相呼先了官。流莺前身织丝女，犹抛金梭学机杼。隔窗娇唤看蚕姑，娘子看蚕得几许。今年蚕悭熟处稀，采馀桑叶青满枝。一年养蚕四番熟，安得长似开元时。趁晴割麦收云黄，熬炉新熟饼饵香。阿婆炙饼半焦赤，阿妇骂儿嗔不食。山禽戏语婆勿嗔，有饼可焦犹食新。西家割迟麦烂死，妇姑对泣空酸辛。烟林望帝声思归，风枝齐后音悽悲。如何入水化为鸟，犹诉姑恶无停时。纯孝通神泉鲤跃，冤气感天霜为虐。蛴螬有味安得珍，妇自不贤姑不恶。晴烟如泼春光浓，万花笑日争嫣红。百金沽酒直取醉，有酒不醉孤东风。不如遂我丰年愿，秫米价如黄土贱。家家有酒不用沽，何用提葫苦相劝。百禽巧作百种音，一禽却学百种禽。晴风暖日意自乐，圆吭变换皆清吟。多能不如止一得，多言不如止一默。一朝闭口不敢声，莫有谗人在君侧。
禽言十咏·如恶
作者：姚勉
朝代：宋

烟林望帝声思归，风枝齐后音凄悲。
如何入水化为鸟，犹诉姑恶无停时。
纯孝通神泉鲤跃，冤气感天霜为虐。
蛴螬有味安得珍，妇自不贤姑不恶。
禽言十咏·姑恶
作者：姚勉
朝代：宋
体裁：古风

烟林望帝声思归，风枝齐后音悽悲。如何入水化为鸟，犹诉姑恶无停时。纯孝通神泉鲤跃，冤气感天霜为虐。蛴螬有味安得珍，妇自不贤姑不恶。
禽言十咏·婆餠焦
作者：姚勉
朝代：宋

趁晴割麦收云黄，熬炉新熟餠饵香。
阿婆炙餠半焦赤，阿妇駡儿嗔不食。
山禽戏语婆勿嗔，有餠可焦犹食新。
西家割迟麦烂死，妇姑对泣空酸辛。
禽言十咏·提葫芦沽美酒
作者：姚勉
朝代：宋
体裁：古风

晴烟如泼春光浓，万花笑日争嫣红。百金沽酒直取醉，有酒不醉孤东风。不如遂我丰年愿，秫米价如黄土贱。家家有酒不用沽，何用提葫苦相劝。
禽言十咏·泥活活
作者：姚勉
朝代：宋

黄梅蒸雨已几时，路泥活活没马蹄。
前山咫尺似千里，十步九跌行人疲。
漫塍白水秧欲老，黄云渐黑麦欹倒。
泥污后土何时乾，天若怜农放晴好。
禽言十咏·泥活活
作者：姚勉
朝代：宋

黄梅蒸雨已几时，路泥活活没马蹄。
前山咫尺似千里，十步九跌行人疲。
漫塍白水秧欲老，黄云渐黑麦欹倒。
泥污后土何时干，天若怜农放晴好。
禽言十咏·百舌
作者：姚勉
朝代：宋
体裁：古风

百禽巧作百种音，一禽却学百种禽。晴风暖日意自乐，圆吭变换皆清吟。多能不如止一得，多言不如止一默。一朝闭口不敢声，莫有谗人在君侧。
禽言十咏·看蚕娘子得几许
作者：姚勉
朝代：宋

流莺前身织丝女，犹抛金梭学机杼。
隔窗娇唤看蚕姑，娘子看蚕得几许。
今年蚕悭熟处稀，采余桑叶青满枝。
一年养蚕四番熟，安得长似开元时。
禽言十咏·看蚕娘子得几许
作者：姚勉
朝代：宋

流鶑前身织丝女，犹抛金梭学机杼。
隔窗娇唤看蚕姑，娘子看蚕得几许。
今年蚕悭熟处稀，采余桑叶青满枝。
一年养蚕四番熟，安得长似开元时。
禽言十咏·着新脱故
作者：姚勉
朝代：宋

缲车欲动蚕春暮，水足秧青行白鹭。
着新脱故山禽呼，也似催人阔耕布。
着新脱故也自奇，阔耕阔布也自宜。
冬苗夏绢星火急，欲着无新耕亦饥。
禽言十咏·郭公
作者：姚勉
朝代：宋

郭公古时亡国余，姓名尚挂春秋书。
问其故国何丘墟，知善不用恶不除。
今人皆知笑亡郭，胸中亦自镜善恶。
不知山高正呼君，身是郭公犹未觉。
禽言十咏·麦熟也哥哥
作者：姚勉
朝代：宋

晨起凉润疑秋肃，格磔軥辀叫云木。
似催农父急腰镰，村北村南麦皆熟。
屋头场地初雨干，柳声拍拍儿童欢。
田家未敢冀一饱，父老相呼先了官。
禽言十詠·不如歸去
作者：姚勉
朝代：宋

翠煙深樾江村雨，蜀魄催春勸歸去。
勸春春去勸未休，客子傷春慘心緒。
只今蜀土錦城荒，蜀客望西悲故鄉。
故鄉蜀客歸不得，何况當時蜀帝王。
禽言十詠·姑惡
作者：姚勉
朝代：宋

煙林望帝聲思歸，風枝齊后音悽悲。
如何入水化爲鳥，猶訴姑惡無停時。
純孝通神泉鯉躍，冤氣感天霜爲虐。
蠐螬有味安得珍，婦自不賢姑不惡。
禽言十詠·婆餠焦
作者：姚勉
朝代：宋

趁晴割麥收雲黄，熬爐新熟餠餌香。
阿婆炙餠半焦赤，阿婦駡兒嗔不食。
山禽戲語婆勿嗔，有餠可焦猶食新。
西家割遲麥爛死，婦姑對泣空酸辛。
禽言十詠·提葫蘆沽美酒
作者：姚勉
朝代：宋

晴煙如潑春光濃，萬花笑日爭嫣紅。
百金沽酒直取醉，有酒不醉孤東風。
不如遂我豐年願，秫米價如黄土賤。
家家有酒不用沽，何用提葫苦相勸。
禽言十詠·泥活活
作者：姚勉
朝代：宋

黄梅蒸雨已幾時，路泥活活沒馬蹄。
前山咫尺似千里，十步九跌行人疲。
漫塍白水秧欲老，黄雲漸黑麥欹倒。
泥汙后土何時乾，天若憐農放晴好。
禽言十詠·百舌
作者：姚勉
朝代：宋

百禽巧作百種音，一禽却學百種禽。
晴風暖日意自樂，圓吭變換皆清吟。
多能不如止一得，多言不如止一默。
一朝閉口不敢聲，莫有讒人在君側。
禽言十詠·看蠶娘子得幾許
作者：姚勉
朝代：宋

流鶑前身織絲女，猶拋金梭學機杼。
隔窗嬌喚看蠶姑，娘子看蠶得幾許。
今年蠶慳熟處稀，採餘桑葉青滿枝。
一年養蠶四番熟，安得長似開元時。
禽言十詠·著新脫故
作者：姚勉
朝代：宋

繰車欲動蠶春暮，水足秧青行白鷺。
著新脫故山禽呼，也似催人闊耕布。
著新脫故也自奇，闊耕闊布也自宜。
冬苗夏絹星火急，欲著無新耕亦饑。
禽言十詠·郭公
作者：姚勉
朝代：宋

郭公古時亡國餘，姓名尚掛春秋書。
問其故國何丘墟，知善不用惡不除。
今人皆知笑亡郭，胸中亦自鏡善惡。
不知山高正呼君，身是郭公猶未覺。
禽言十詠·麥熟也哥哥
作者：姚勉
朝代：宋

晨起凉潤疑秋肅，格磔軥輈叫雲木。
似催農父急腰鐮，村北村南麥皆熟。
屋頭場地初雨乾，柳聲拍拍兒童歡。
田家未敢冀一飽，父老相呼先了官。
秋夜
作者：姚勉
朝代：宋
体裁：七言律诗

明明月影带河流，雁在天边鹤在洲。四壁蛩催幽梦觉，满囊萤助读书油。金茎露点三更冷，银汉星移万里秋。醉倚不堪回首处，双清风月尽淹留。
秋夜
作者：姚勉
朝代：宋

明明月影带河流，雁在天邊鶴在洲。
四壁蛩催幽夢覺，滿囊螢助讀書油。
金莖露點三更冷，銀漢星移萬里秋。
醉倚不堪回首處，雙清風月儘淹留。
章釣仙吹鐵笛善醫眼與齒相說法尤高·其一
作者：姚勉
朝代：宋

穿雲裂石笛聲秋，興在江湖一釣舟。
貫柳無魚囊有藥，直鈎應是太公鈎。
章釣仙吹鐵笛善醫眼與齒相說法尤高·其三
作者：姚勉
朝代：宋

眼眵書冊隠廬蝸，健論誰聽落齒牙。
說起元龍湖海志，扁舟又欲出蘆花。
章釣仙吹鐵笛善醫眼與齒相說法尤高·其二
作者：姚勉
朝代：宋

嚴於治齒要如軍，治眼當如愛護民。
此術儘堪爲世用，釣魚船上豈無人。
章钓仙吹铁笛善医眼与齿相说法尤高
作者：姚勉
朝代：宋

穿云裂石笛声秋，兴在江湖一钓舟。贯柳无鱼囊有药，直钩应是太公钩。严于治齿要如军，治眼当如爱护民。此术尽堪为世用，钓鱼船上岂无人。眼眵书册隐庐蜗，健论谁听落齿牙。说起元龙湖海志，扁舟又欲出芦花。
章钓仙吹铁笛善医眼与齿相说法尤高·其一
作者：姚勉
朝代：宋

穿云裂石笛声秋，兴在江湖一钓舟。
贯柳无鱼囊有药，直鈎应是太公鈎。
章钓仙吹铁笛善医眼与齿相说法尤高·其一
作者：姚勉
朝代：宋

穿云裂石笛声秋，兴在江湖一钓舟。贯柳无鱼囊有药，直钩应是太公钩。
章钓仙吹铁笛善医眼与齿相说法尤高·其三
作者：姚勉
朝代：宋

眼眵书册隐庐蜗，健论谁听落齿牙。说起元龙湖海志，扁舟又欲出芦花。
章钓仙吹铁笛善医眼与齿相说法尤高·其三
作者：姚勉
朝代：宋

眼眵书册隠庐蜗，健论谁听落齿牙。
说起元龙湖海志，扁舟又欲出芦花。
章钓仙吹铁笛善医眼与齿相说法尤高·其二
作者：姚勉
朝代：宋
体裁：七言绝句

严于治齿要如军，治眼当如爱护民。此术尽堪为世用，钓鱼船上岂无人。
綠陰
作者：姚勉
朝代：宋

紅滿芳蹊綠滿叢，未須惆悵怨東風。
綠陰正耐經秋看，不比花纔十日紅。
绿阴
作者：姚勉
朝代：宋

红满芳蹊绿满丛，未须惆怅怨东风。绿阴正耐经秋看，不比花才十日红。
绿阴
作者：姚勉
朝代：宋

红满芳蹊绿满丛，未须惆怅怨东风。
绿阴正耐经秋看，不比花纔十日红。
義娼吟
作者：姚勉
朝代：宋

燕子樓中一搦春，十年紅袖消香塵。
尚書墓上白楊拱，曉燈猶伴孤眠人。
楚樓佳麗清梅似，識得詞中秦學士。
玉盂一笑古藤陰，便學斷腸河滿子。
燕樓寂寞楚樓空，鄭家雲英千古同。
崔徽心事照秋月，玉京舊恨啼春風。
人生交態分貴賤，况是死生情分變。
域蘞未綠拜無人，千里素車那復見。
知義如今到此流，冠猴襟馬皆堪羞。
聞吳山鐘
作者：姚勉
朝代：宋

舉世昏昏醉夢中，一聲震撼自天宮。
鼇呿大海三山動，獅吼危巔萬獸空。
待漏早朝驚假寐，求衣宵起寤宸聰。
須臾濁霧都收歛，喚出扶桑皎日紅。
聞鶑
作者：姚勉
朝代：宋

風吹微湍入松篁，雲幢葉蓋相低昂。
山禽此時似得意，雜奏一曲娛新凉。
流鶑頗嫌無宮商，飛來中間作笙簧。
廣寒一闋新霓裳，天遣鼓吹吟詩腸。
取書細讀與相和，金舂玉應聲琅琅。
曲終書罷各無語，林影滿庭清晝長。
聽箏
作者：姚勉
朝代：宋

春簷雪乾初日長，簾花深壓梅影香。
美人帳中午睡起，釵橫鬢嚲慵添粧。
文窗窈窕鮫綃綠，卧按古箏橫漆玉。
微揎翠袖露春葱，學弄梁州初遍曲。
拂絃輕揠三兩聲，問渠學曲成未成。
已成未成君莫問，聽取軮軋伊嚶鳴。
七絃一似焦琴樣，立鴈參差相下上。
左按天孫織錦絲，右斡仙人飛海杖。
輕拔淺揠聲短長，疾徐洪纖抑復揚。
瓶笙吐韻出蚓竅，雲車碾響升羊腸。
雙龍曉日吟秋水，孤鸞春風悲鏡裏。
清猿嘹喨萬松間，雛鶑惺鬆百花底。
平生有耳喜此聽，手不能作心自醒。
除却高山與流水，琵琶箜篌俱逕庭。
樓中弄玉吹簫侶，同學丹山鳳凰語。
鳳凰鳳凰來不來，蕭史行雲在何許。
與毛教授
作者：姚勉
朝代：宋

舉世無清濁，誰歟障倒瀾。
獨能驅鴈鶩，不使汙鵷鸞。
此事雖云小，其人已可觀。
近來峨豸者，欠此廣文官。
舟泊兰溪湖头市遇雨
作者：姚勉
朝代：宋

望灯投野市，冲雨泊征船。茅店不容客，柳堤聊枕舷。攲眠涛拍枕，起坐漏沾肩。夜半潇潇歇，推篷月在天。
舟泊兰溪湖头市遇雨
作者：姚勉
朝代：宋

望灯投野市，衝雨泊征船。
茅店不容客，柳堤聊枕舷。
欹眠涛拍枕，起坐漏沾肩。
夜半潇潇歇，推篷月在天。
舟泊蘭溪湖頭市遇雨
作者：姚勉
朝代：宋

望燈投野市，衝雨泊征船。
茅店不容客，柳堤聊枕舷。
欹眠濤拍枕，起坐漏沾肩。
夜半瀟瀟歇，推篷月在天。
芙蓉
作者：姚勉
朝代：宋
体裁：七言绝句

水芙蓉了木芙蓉，湖上花无一日空。卷却水天云锦段，又开步障夹堤红。
芙蓉
作者：姚勉
朝代：宋

水芙蓉了木芙蓉，湖上花無一日空。
卷却水天雲錦段，又開步障夾堤紅。
芭蕉
作者：姚勉
朝代：宋
体裁：五言律诗

窗外几芭蕉，幽怀慰寂寥。晚宜风飐飐，秋称雨潇潇。清滴渔篷碎，徐翻凤扇摇。进修期似尔，日日长新苗。
芭蕉
作者：姚勉
朝代：宋

窗外几芭蕉，幽怀慰寂寥。
晚家风颭颭，秋称雨潇潇。
清滴渔篷碎，徐翻凤扇摇。
进修期似尔，日日长新苗。
芭蕉
作者：姚勉
朝代：宋

窗外幾芭蕉，幽懷慰寂寥。
晚宜風颭颭，秋稱雨瀟瀟。
清滴漁篷碎，徐翻鳳扇摇。
進修期似爾，日日長新苗。
花下聞鶑
作者：姚勉
朝代：宋

吹花不起午風輕，懶絮閒絲颺暖晴。
詩料滿前收不盡，海棠花下又聞鶑。
花下闻莺
作者：姚勉
朝代：宋

吹花不起午风轻，懒絮閒丝飏暖晴。诗料满前收不尽，海棠花下又闻莺。
花下闻鶑
作者：姚勉
朝代：宋

吹花不起午风轻，懒絮閒丝扬暖晴。
诗料满前收不尽，海棠花下又闻鶑。
花障
作者：姚勉
朝代：宋

綠外穠黄白外紅，一屏香錦立春風。
天真步障豪難敵，借與王家賽石崇。
花障
作者：姚勉
朝代：宋
体裁：七言绝句

绿外秾黄白外红，一屏香锦立春风。天真步障豪难敌，借与王家赛石崇。
荐黄平仲过雪岩以诗代简
作者：姚勉
朝代：宋

秀岩万仞拔天起，划堮剜垠争怪诡。
六花一夜积三尺，化作冰壶无表裏。
幼舆丘壑自不凡，何况有雪被此岩。
天教管领清凉界，雪岩自号冰书衔。
岩前列植梅松竹，三友相从吾事足。
灵台片雪晛不消，吐作新诗动惊俗。
有客有客山水僊，挥毫欲写雪洞天。
敲门试惊袁安眠，莫作剡溪王子船。
荐黄平仲过雪岩以诗代简
作者：姚勉
朝代：宋

秀岩万仞拔天起，划堮剜垠争怪诡。六花一夜积三尺，化作冰壶无表里。幼舆丘壑自不凡，何况有雪被此岩。天教管领清凉界，雪岩自号冰书衔。岩前列植梅松竹，三友相从吾事足。灵台片雪晛不消，吐作新诗动惊俗。有客有客山水仙，挥毫欲写雪洞天。敲门试惊袁安眠，莫作剡溪王子船。
莲竹鹤
作者：姚勉
朝代：宋

莲为君子花，竹有君子操。
深衣古君子，清以仙自号。
徘徊莲竹间，似觉皆所好。
水边立良久，林外复高蹈。
翩然侧翅舞，意喜佳客到。
客家江南村，幽处着吟帽。
有莲环钓石，有竹近茶灶。
胎仙夜生子，并入平安报。
朅来踏京尘，久矣不闻耗。
今晨三君子，一见慰怀抱。
主人勿却客，借此日笑傲。
莲竹鹤
作者：姚勉
朝代：宋

莲为君子花，竹有君子操。深衣古君子，清以仙自号。徘徊莲竹间，似觉皆所好。水边立良久，林外复高蹈。翩然侧翅舞，意喜佳客到。客家江南村，幽处著吟帽。有莲环钓石，有竹近茶灶。胎仙夜生子，并入平安报。朅来踏京尘，久矣不闻耗。今晨三君子，一见慰怀抱。主人勿却客，借此日笑傲。
莲竹鹤
作者：姚勉
朝代：宋

莲为君子花，竹有君子操。
深衣古君子，清以仙自号。
徘徊莲竹间，似觉皆所好。
水边立良久，林外復高蹈。
翩然侧翅舞，意喜佳客到。
客家江南村，幽处着吟帽。
有莲环钓石，有竹近茶竈。
胎仙夜生子，併入平安报。
朅来踏京尘，久矣不闻耗。
今晨三君子，一见慰怀抱。
主人勿却客，借此日笑傲。
菊節宿白沙次友人韻
作者：姚勉
朝代：宋

野市難爲側帽紗，家山猶遠雪鷗沙。
退之尚有衣堪準，悔不留君醉菊花。
菊节宿白沙次友人韵
作者：姚勉
朝代：宋
体裁：七言绝句

野市难为侧帽纱，家山犹远雪鸥沙。退之尚有衣堪准，悔不留君醉菊花。
蓮竹鶴
作者：姚勉
朝代：宋

蓮爲君子花，竹有君子操。
深衣古君子，清以仙自號。
徘徊蓮竹間，似覺皆所好。
水邊立良久，林外復高蹈。
翩然側翅舞，意喜佳客到。
客家江南村，幽處著吟帽。
有蓮環釣石，有竹近茶竈。
胎仙夜生子，併入平安報。
朅來踏京塵，久矣不聞耗。
今晨三君子，一見慰懷抱。
主人勿却客，借此日笑傲。
薦黄平仲過雪巖以詩代簡
作者：姚勉
朝代：宋

秀巖萬仞拔天起，劃堮剜垠爭怪詭。
六花一夜積三尺，化作冰壺無表裏。
幼輿丘壑自不凡，何况有雪被此巖。
天教管領清凉界，雪巖自號冰書銜。
巖前列植梅松竹，三友相從吾事足。
靈臺片雪晛不消，吐作新詩動驚俗。
有客有客山水僊，揮毫欲寫雪洞天。
敲門試驚袁安眠，莫作剡溪王子船。
西山庵居
作者：姚勉
朝代：宋

作者于今已几人，谢天放我出红尘。
寻渠林渠沙鸥伴，乞得孤云野鹤身。
閒味对贤皆古意，静观景物四时春。
元正除授君知否，食邑西风号逸民。
西山庵居
作者：姚勉
朝代：宋
体裁：七言律诗

作者于今已几人，谢天放我出红尘。寻渠林鹿沙鸥伴，乞得孤云野鹤身。閒味圣贤皆古意，静观景物四时春。元正除授君知否，食邑西风号逸民。
西山庵居
作者：姚勉
朝代：宋

作者于今已幾人，謝天放我出紅塵。
尋渠林鹿沙鷗伴，乞得孤雲野鶴身。
閒味聖賢皆古意，靜觀景物四時春。
元正除授君知否，食邑西風號逸民。
西山雪岭
作者：姚勉
朝代：宋
体裁：古风

风掀晴空作顽冷，雪欲成冰漫翠岭。白云崷崒堆不散，玉龙蜿蜒睡未醒。岷峨太白横参井，移作西山奇处景。洪崖安在呼使来，与驾飞车登绝顶。
西山雪嶺
作者：姚勉
朝代：宋

風掀晴空作頑冷，雪欲成冰漫翠嶺。
白雲崷崒堆不散，玉龍蜿蜒睡未醒。
岷峨太白橫參井，移作西山奇處景。
洪崖安在呼使來，與駕飛車登絕頂。
觀畫竹
作者：姚勉
朝代：宋

外間盾日正相仇，忽有清風起筆頭。
坐對不知三伏熱，起行如與七賢遊。
洗空京洛塵埃氣，化作江南水石秋。
我有一溪恰如此，因君思去理扁舟。
觀風馬
作者：姚勉
朝代：宋

簷間鐵馬何威獰，霜刀雪劍爭鮮明。
秋風一吹陣脚動，跳梁舂擊聲鏦錚。
何時真提十萬兵，金戈鐵甲相磨鳴。
縛俘斬馘墟龍庭，歸來馬後笳鼓聲。
观画竹
作者：姚勉
朝代：宋
体裁：七言律诗

外间盾日正相仇，忽有清风起笔头。坐对不知三伏热，起行如与七贤游。洗空京洛尘埃气，化作江南水石秋。我有一溪恰如此，因君思去理扁舟。
观风马
作者：姚勉
朝代：宋
体裁：古风

檐间铁马何威狞，霜刀雪剑争鲜明。秋风一吹阵脚动，跳梁舂击声鏦铮。何时真提十万兵，金戈铁甲相磨鸣。缚俘斩馘墟龙庭，归来马后笳鼓声。
訪李興伯不遇其家人命二子留宿有古人截髮撤薦之風喜詩之
作者：姚勉
朝代：宋

暮煙蒼莽浮林麓，征人尚殿歸鴉宿。
山前知有故人家，急往叩門驚啄木。
主人多日出未歸，鵲飛三匝愁無依。
刲羊忽逢伯仁母，設饌乃有襄陽妻。
竹窗掛燈見二子，褒已自佳融更偉。
烹雞炊黍羅酒漿，奴飯馬芻更充美。
慨然好客尚父風，謫僊家人自不同。
古來如此能有幾，截髮留賓書入史。
王珪他日貴勿疑，不須論客母可知。
訪胡景顔
作者：姚勉
朝代：宋

適齋詩僊人，吟境天寬廣。
聞詩未識面，魚鴈空來往。
道周歘相遇，慰此積歲仰。
煙林指深處，邀我稅塵鞅。
入門境自勝，萬竹颯蕭爽。
燈前酌夜雨，談笑劇拊掌。
錦囊出新什，句字兩俱響。
明當早脂車，未別先惆悵。
嗟予走紅塵，方此墮世網。
羨君飽林壑，四序足幽賞。
努力喜自珍，清名照天壤。
訪郭德甫
作者：姚勉
朝代：宋

美人在駒谷，久別良懷哉。
秋風天氣清，特爲斯人來。
踏月訪清夜，巖扉肯予開。
弟兄儼相對，松竹間古梅。
子姪環侍側，蘭植依瓊瑰。
青燈照圖史，新酒羅瓶罍。
一家三代風，和氣熙春臺。
富學飽停蓄，厚德深栽培。
情周思孔子，志伊學顔回。
皇路方嶮巇，天馬須龍媒。
旱歲渴霖雨，神鱗起淵雷。
君家多生賢，吾國正選才。
詔書明年近，競踏黄花槐。
造榜正此天，桂籍浮香催。
鵰鶚相聯飛，燕雀更願陪。
詠蜂
作者：姚勉
朝代：宋

百花頭上選羣芳，收拾香腴入洞房。
但得蜜成甘衆口，一身雖苦又何妨。
詠金橘團
作者：姚勉
朝代：宋

雪不能甜橘小酸，若爲有此蜜冰團。
比將金彈可勝軟，嚼破水精如許寒。
泉石碎聲鳴齒頰，乾坤清氣入脾肝。
京華六月塵生渴，頼爾煩襟得自寬。
謝久軒蔡先生惠墨九首·其一
作者：姚勉
朝代：宋

孔鐸經百年，誣世有楊墨。
天生子輿氏，邪說一以息。
紫陽曾未遠，人復詆無極。
先生嚴衛道，功比異端闢。
謝久軒蔡先生惠墨九首·其七
作者：姚勉
朝代：宋

寥寥六經餘，天下無文章。
揚韓特近似，班馬熏何香。
道至文亦精，萬世朱紫陽。
願言楫洋海，安敢航絕潢。
謝久軒蔡先生惠墨九首·其三
作者：姚勉
朝代：宋

孔學授顔曾，有孫復能傳。
道脈萃一家，壽此嘻其天。
西山宗紫陽，妙會衆理全。
先生嗣派嫡，再演中庸篇。
謝久軒蔡先生惠墨九首·其九
作者：姚勉
朝代：宋

摳衣憶初時，謹獨拜明訓。
冥途方擿埴，夷軌忽發軔。
始知顔四勿，於此道有進。
敢云聖賢遠，二字古心印。
謝久軒蔡先生惠墨九首·其二
作者：姚勉
朝代：宋

使從武夷來，惠我墨長咫。
黝然禹玄圭，上有久軒字。
他珍不余畀，遺此良有以。
天未喪斯文，誓將立人紀。
謝久軒蔡先生惠墨九首·其五
作者：姚勉
朝代：宋

巍巍無極翁，昌代正學祖。
生從道州地，如孔出姬魯。
西山道州派，上接濂溪武。
天意豈偶然，真傳紹先古。
謝久軒蔡先生惠墨九首·其八
作者：姚勉
朝代：宋

世路既如此，皇皇欲何之。
閉門事古學，妙處倘可窺。
欣然或會心，俯仰得自怡。
先生惠終教，勿作門牆麾。
謝久軒蔡先生惠墨九首·其六
作者：姚勉
朝代：宋

科目動榮想，葩華競浮文。
既獲釣名位，鄙夫豈知君。
愚生不此志，願策克復勳。
蕞軀夕可死，但欲朝有聞。
謝久軒蔡先生惠墨九首·其四
作者：姚勉
朝代：宋

軒冕儻來物，豈足羈聖賢。
素王萬世功，杏壇誨三千。
平世膺戎狄，事功止當年。
六經發蒙蔀，今古日在天。
謝田賢良送蓮藕
作者：姚勉
朝代：宋

京陌塵埃渴肺腸，藕蓮分惠带湖香。
羨君一葉穿花底，醉吸荷筩月露凉。
謝胡龍溪惠酒材及五德
作者：姚勉
朝代：宋

臘寒無酒虛瓶罍，雪窗孤此梅花開。
乾簷鵲噪帳鶴舞，蒼頭疾足龍溪來。
龍溪遺我明珠斛，玉蕊僊花光照目。
急呼侍兒洗甕盎，壓此蒲萄一江綠。
缸中酒熟雞更肥，癭樽竹筯常相隨。
故人故人來何時，安得勇赴雞黍期。
访李兴伯不遇其家人命二子留宿有古人截发撤荐之风喜诗之
作者：姚勉
朝代：宋

暮烟苍莽浮林麓，征人尚殿归鸦宿。山前知有故人家，急往叩门惊啄木。主人多日出未归，鹊飞三匝愁无依。刲羊忽逢伯仁母，设馔乃有襄阳妻。竹窗挂灯见二子，褒已自佳融更伟。烹鸡炊黍罗酒浆，奴饭马刍更充美。慨然好客尚父风，谪仙家人自不同。古来如此能有几，截发留宾书入史。王圭他日贵勿疑，不须论客母可知。
访李兴伯不遇其家人命二子留宿有古人截髮撤荐之风喜诗之
作者：姚勉
朝代：宋

暮烟苍莽浮林麓，征人尚殿归鸦宿。
山前知有故人家，急往叩门惊啄木。
主人多日出未归，鹊飞三匝愁无依。
刲羊忽逢伯仁母，设馔乃有襄阳妻。
竹窗挂灯见二子，褒已自佳融更伟。
烹鸡炊黍罗酒浆，奴饭马刍更充美。
慨然好客尚父风，谪僊家人自不同。
古来如此能有几，截髮留宾书入史。
王珪他日贵勿疑，不须论客母可知。
访胡景颜
作者：姚勉
朝代：宋

适斋诗仙人，吟境天宽广。闻诗未识面，鱼雁空来往。道周歘相遇，慰此积岁仰。烟林指深处，邀我税尘鞅。入门境自胜，万竹飒萧爽。灯前酌夜雨，谈笑剧拊掌。锦囊出新什，句字两俱响。明当早脂车，未别先惆怅。嗟予走红尘，方此堕世网。羡君饱林壑，四序足幽赏。努力喜自珍，清名照天壤。
访胡景颜
作者：姚勉
朝代：宋

适斋诗僊人，吟境天宽广。
闻诗未识面，鱼鴈空来往。
道周歘相遇，慰此积岁仰。
烟林指深处，邀我税尘鞅。
入门境自胜，万竹飒萧爽。
灯前酌夜雨，谈笑剧拊掌。
锦囊出新什，句字两俱响。
明当早脂车，未别先惆怅。
嗟予走红尘，方此堕世网。
羡君饱林壑，四序足幽赏。
努力喜自珍，清名照天壤。
访郭德甫
作者：姚勉
朝代：宋

美人在驹谷，久别良怀哉。秋风天气清，特为斯人来。踏月访清夜，岩扉肯予开。弟兄俨相对，松竹间古梅。子侄环侍侧，兰植依琼瑰。青灯照图史，新酒罗瓶罍。一家三代风，和气熙春台。富学饱停蓄，厚德深栽培。情周思孔子，志伊学颜回。皇路方崄巇，天马须龙媒。旱岁渴霖雨，神鳞起渊雷。君家多生贤，吾国正选才。诏书明年近，竞踏黄花槐。造榜正此天，桂籍浮香催。雕鹗相联飞，燕雀更愿陪。
访郭德甫
作者：姚勉
朝代：宋

美人在驹谷，久别良怀哉。
秋风天气清，特为斯人来。
踏月访清夜，岩扉肯予开。
弟兄俨相对，松竹间古梅。
子侄环侍侧，兰植依琼瑰。
青灯照图史，新酒罗瓶罍。
一家三代风，和气熙春台。
富学饱停蓄，厚德深栽培。
情周思孔子，志伊学颜回。
皇路方崄巇，天马须龙媒。
旱岁渴霖雨，神鳞起渊雷。
君家多生贤，吾国正选才。
诏书明年近，竞踏黄花槐。
造榜正此天，桂籍浮香催。
鵰鹗相联飞，燕雀更愿陪。
谢久轩蔡先生惠墨九首
作者：姚勉
朝代：宋

孔铎经百年，诬世有杨墨。
天生子舆氏，邪说一以息。
紫阳曾未远，人复底无极。
先生严卫道，功比异端辟。
谢久轩蔡先生惠墨九首
作者：姚勉
朝代：宋

孔铎经百年，诬世有杨墨。天生子舆氏，邪说一以息。紫阳曾未远，人复诋无极。先生严卫道，功比异端辟。使从武夷来，惠我墨长咫。黝然禹玄圭，上有久轩字。他珍不余畀，遗此良有以。天未丧斯文，誓将立人纪。孔学授颜曾，有孙复能传。道脉萃一家，寿此嘻其天。西山宗紫阳，妙会众理全。先生嗣派嫡，再演中庸篇。轩冕傥来物，岂足羁圣贤。素王万世功，杏坛诲三千。平世膺戎狄，事功止当年。六经发蒙蔀，今古日在天。巍巍无极翁，昌代正学祖。生从道州地，如孔出姬鲁。西山道州派，上接濂溪武。天意岂偶然，真传绍先古。科目动荣想，葩华竞浮文。既获钓名位，鄙夫岂知君。愚生不此志，愿策克复勋。蕞躯夕可死，但欲朝有闻。寥寥六经馀，天下无文章。扬韩特近似，班马熏何香。道至文亦精，万世朱紫阳。愿言楫洋海，安敢航绝潢。世路既如此，皇皇欲何之。闭门事古学，妙处倘可窥。欣然或会心，俯仰得自怡。先生惠终教，勿作门墙麾。抠衣忆初时，谨独拜明训。冥途方擿埴，夷轨忽发轫。始知颜四勿，于此道有进。敢云圣贤远，二字古心印。
谢久轩蔡先生惠墨九首
作者：姚勉
朝代：宋

寥寥六经余，天下无文章。
扬韩特近似，班马熏何香。
道至文亦精，万成朱紫阳。
愿言楫洋海，安敢航绝潢。
谢久轩蔡先生惠墨九首·其一
作者：姚勉
朝代：宋

孔铎经百年，诬世有杨墨。天生子舆氏，邪说一以息。紫阳曾未远，人复诋无极。先生严卫道，功比异端辟。
谢久轩蔡先生惠墨九首·其一
作者：姚勉
朝代：宋

孔铎经百年，诬世有杨墨。
天生子舆氏，邪说一以息。
紫阳曾未远，人復诋无极。
先生严卫道，功比异端闢。
谢久轩蔡先生惠墨九首·其七
作者：姚勉
朝代：宋

寥寥六经余，天下无文章。
扬韩特近似，班马熏何香。
道至文亦精，万世朱紫阳。
愿言楫洋海，安敢航绝潢。
谢久轩蔡先生惠墨九首·其七
作者：姚勉
朝代：宋

寥寥六经馀，天下无文章。扬韩特近似，班马熏何香。道至文亦精，万世朱紫阳。愿言楫洋海，安敢航绝潢。
谢久轩蔡先生惠墨九首·其三
作者：姚勉
朝代：宋

孔学授颜曾，有孙复能传。道脉萃一家，寿此嘻其天。西山宗紫阳，妙会众理全。先生嗣派嫡，再演中庸篇。
谢久轩蔡先生惠墨九首·其三
作者：姚勉
朝代：宋

孔学授颜曾，有孙復能传。
道脉萃一家，寿此嘻其天。
西山宗紫阳，妙会众理全。
先生嗣派嫡，再演中庸篇。
谢久轩蔡先生惠墨九首·其九
作者：姚勉
朝代：宋
体裁：古风

抠衣忆初时，谨独拜明训。冥途方擿埴，夷轨忽发轫。始知颜四勿，于此道有进。敢云圣贤远，二字古心印。
谢久轩蔡先生惠墨九首·其二
作者：姚勉
朝代：宋
体裁：古风

使从武夷来，惠我墨长咫。黝然禹玄圭，上有久轩字。他珍不余畀，遗此良有以。天未丧斯文，誓将立人纪。
谢久轩蔡先生惠墨九首·其五
作者：姚勉
朝代：宋
体裁：古风

巍巍无极翁，昌代正学祖。生从道州地，如孔出姬鲁。西山道州派，上接濂溪武。天意岂偶然，真传绍先古。
谢久轩蔡先生惠墨九首·其八
作者：姚勉
朝代：宋
体裁：古风

世路既如此，皇皇欲何之。闭门事古学，妙处倘可窥。欣然或会心，俯仰得自怡。先生惠终教，勿作门墙麾。
谢久轩蔡先生惠墨九首·其六
作者：姚勉
朝代：宋

科目动荣想，葩华竞浮文。既获钓名位，鄙夫岂知君。愚生不此志，愿策克复勋。蕞躯夕可死，但欲朝有闻。
谢久轩蔡先生惠墨九首·其六
作者：姚勉
朝代：宋

科目动荣想，葩华竞浮文。
既获钓名位，鄙夫岂知君。
愚生不此志，愿策克復勋。
蕞躯夕可死，但欲朝有闻。
谢久轩蔡先生惠墨九首·其四
作者：姚勉
朝代：宋
体裁：古风

轩冕傥来物，岂足羁圣贤。素王万世功，杏坛诲三千。平世膺戎狄，事功止当年。六经发蒙蔀，今古日在天。
谢田贤良送莲藕
作者：姚勉
朝代：宋

京陌尘埃渴肺肠，藕莲分惠带湖香。羡君一叶穿花底，醉吸荷筒月露凉。
谢田贤良送莲藕
作者：姚勉
朝代：宋

京陌尘埃渴肺肠，藕莲分惠带湖香。
羡君一叶穿花底，醉吸荷筩月露凉。
谢胡龙溪惠酒材及五德
作者：姚勉
朝代：宋

腊寒无酒虚瓶罍，雪窗孤此梅花开。乾檐鹊噪帐鹤舞，苍头疾足龙溪来。龙溪遗我明珠斛，玉蕊仙花光照目。急呼侍儿洗瓮盎，压此蒲萄一江绿。缸中酒熟鸡更肥，瘿樽竹箸常相随。故人故人来何时，安得勇赴鸡黍期。
谢胡龙溪惠酒材及五德
作者：姚勉
朝代：宋

腊寒无酒虚瓶罍，雪窗孤此梅花开。
干檐鹊噪帐鹤舞，苍头疾足龙溪来。
龙溪遗我明珠斛，玉蕊僊花光照目。
急呼侍儿洗瓮盎，压此蒲萄一江绿。
缸中酒熟鸡更肥，瘿樽竹筯常相随。
故人故人来何时，安得勇赴鸡黍期。
豫章道間
作者：姚勉
朝代：宋

平疇雨過稻花香，草木風前舞翠光。
天意知儂今日出，先期一夕薦新凉。
豫章道间
作者：姚勉
朝代：宋
体裁：七言绝句

平畴雨过稻花香，草木风前舞翠光。天意知侬今日出，先期一夕荐新凉。
賀孫舜皋子周歲
作者：姚勉
朝代：宋

卯君元是月中兔，藥擣長生壽根固。
去年此際挹秋清，飛駕冰輪碾風露。
來爲龍谷曾孫兒，生來一歲骨骼奇。
廣寒宮殿出身處，僊桂須還第一枝。
賀新涼·賀新郎
作者：姚勉
朝代：宋

窗月梅花白。夜堂深、燭搖紅影，繡簾垂額。半醉金釵嬌應坐，寒處也留春色。深意在、四弦輕摘。香塢花行聽啄木，翠微邊、細落仙人屐。星盼轉，趁嬌拍。人間此手真難得。向尊前、相逢有分，底須相識。愁淺恩深千萬意，惆悵故人云隔。怕立損、弓鞋紅窄。換取明珠知肯否，綠窗深、長共春憐惜。休惱亂，坐中客。
賀新郎
作者：姚勉
朝代：宋

冷眼三邊處。喜舍人、水濱躍馬，上京西路。三國英雄千載矣，形勝依然如故。這勳業、向誰分付。袖裡翰林風月手，也何妨、戮力風寒護。談笑暇，詩吟虜。峴山幾載無人顧。幸如今、翦除荊棘，掃清飈霧。換得東南新局面，政欠十分著數。算人物、須還羊杜。玉帳籌邊機會好，把規模、趕出中原去。天下事，書生做。
賀新郎
作者：姚勉
朝代：宋

劍吼蛟龍怒。問蒼天、功名兩字，幾時分付。生個英雄為世用，須早青雲得路。卻底事、知音未遇。兩度入天飛折翼，謾教人、欲嘆儒冠誤。竟不曉，是何故。休休天也無憑據。有如椽健筆，蟾宮須還高步。若使長材終困躓，社稷誰教扶助。信淺水、留龍不住。萬頃洪流通大海，向波濤、闊處興雲霧。須通道，這回做。
賀新郎
作者：姚勉
朝代：宋

唱徹陽關調。伴行人、梅拂徵鞍，曉霜寒峭。金甲雕戈開玉帳，尊俎風流談笑。看策馬、從容江表。自是藥階苔砌客，卷經綸、且泛芙蓉沼。襟量闊，江面小。允文事業從容了。要岷峨人物，後先相照。見說君王曾有問，似此人才多少。便咫尺、雲霄清要。四世三公氈復舊，況蜀珍、先已登廊廟。但側耳，聽新詔。
賀新郎
作者：姚勉
朝代：宋

月轉宮牆曲。六更殘、鑰魚聲亮，紛紛袍鵠。黼坐臨軒清蹕奏，天仗綴行森肅。望五色、雲浮黃屋。三策忠嘉親賜擢，動龍顏、人立班頭玉，臚首唱，眾心服。殿頭賜宴宮花簇。寫新詩、金箋競進，繡床爭蹙。御渥新沾催進謝，一點恩袍先綠。歸袖惹、天香芬馥。玉勒金韉迎夾路，九街人、盡道蒼生福。爭擁入，狀元局。
賀新郎
作者：姚勉
朝代：宋

薄晚收殘暑。嘆西風、暗換流年，又還如許。鴉背斜陽初斂影，雲淡新涼天宇。人袖手、闌干凝佇。鄰笛喚將鄉思動，聽秋聲、又入梧桐雨。秋到也，尚羈旅。故人只在江南渚。想應嫌、久戀東華，軟紅塵土。寄遠裁衣知念否，新月家家砧杵。魂夢想、鵝黃金縷。雁影不來天更遠，寫書成、欲寄恁誰與。知客恨，兩蛩語。
賀新郎
作者：姚勉
朝代：宋

長嘯山中臥。嘆從前、二十年來，因循空過。自是惺惺並了了，奈這五行尚左。遇好事、許多磨挫。浩蕩醉鄉狂莫檢，算傍人、笑得唇焦破。誰通道，只恁麼。從今牢把江湖柁。要做些勳業，歸來則個。不見彭餘朱李輩，總是白身人作。震耀得、聲名許大。萬一老天青眼顧，又何難、印佩黃金顆。時來到，也還我。
賀族兄寵妾生子
作者：姚勉
朝代：宋

艷紅香紫春正中，扶輿磅礴清氣融。
玉麟夜掣香案鎖，五雲裹送光玲瓏。
吾家自是詩書裔，秀傑相承擢丹桂。
太丘合有二方兒，省華須著三堯繼。
近聞絡秀生伯仁，喜君掌上明珠新。
願言種德相扶植，此子定是高車人。
賀趙宰夫美任生子
作者：姚勉
朝代：宋

趙侯德與甘棠種，製邑三年民善頌。
玉皇有詔趣歸班，一夜長庚來入夢。
豐江羅峰神秀奪，龍泉太阿光芒動。
玉女擎香龍吐水，慈雲親抱麒麟送。
懷玉僊人秀眉目，披羽笑出蓬萊洞。
奇骨崢嶸千里駿，異采繽紛九苞鳳。
人生有子萬事足，又值朝天欲飛鞚。
驪珠在掌鳬在舄，慶事方新殊渥重。
周公爲父伯禽子，清廟明堂要梁棟。
長成傳取魁衣鉢，天生奇材須大用。
此兒見說骨已異，壯氣衝天摇螮蝀。
我識英物試使啼，他日定當磐石宋。
贈丹客鄒道士
作者：姚勉
朝代：宋

退之不肯學神僊，寧只崛强處世間。
紫陽先生亦有語，金鼎偷生詎能安。
政令白日生羽翰，瓊臺玉宇高應寒。
虎鉛龍汞吾豈曉，獨有炯炯心如丹。
贈俊上人雪崖
作者：姚勉
朝代：宋

雪崖來覓雪坡詩，崖險坡平雪總宜。
每羨僧房聞竹折，終强俗客聽窗知。
巖收泉竇無聲溜，石壓梅花側出枝。
到了紅爐融一片，須還門外尺深時。
贈僧雪翁
作者：姚勉
朝代：宋

雪翁來覓雪坡詩，冰雪相看太絕奇。
一片紅爐參徹了，梅花香透玉橫枝。
贈劉仲圭占牌·其一
作者：姚勉
朝代：宋

書銜莫羨一條冰，美職高官不足稱。
何事只存天爵貴，令名長與日俱昇。
贈劉仲圭占牌·其二
作者：姚勉
朝代：宋

天巧都存篆刻中，得君刀筆即榮通。
鳳池誰信曾三入，關吏猶猜八十翁。
贈古朴相士
作者：姚勉
朝代：宋

巧夫縱誕爭說相，口角瀾翻如剪樣。
眼中元不識英奇，隨世炎凉分下上。
貢諛乞得貴人詩，紅籤綵軸珍携持。
未遭窮士或有贈，爛在醤瓿問不知。
如斯等輩真肉眼，砂裏精金豈能揀。
古朴相士却不然，品題每在未遇前。
前時贈詩紙欲朽，逢人誇張不去手。
古朴相士真識人，識人須要當賤貧。
信知巧者盡虛僞，惟有朴者全天淳。
願君終身如此朴，俗態高低不須學。
贈古鑑相士
作者：姚勉
朝代：宋

以古爲名便異今，况能有鑑照人心。
舊聞古鑑知興替，借與清朝獻六箴。
贈吳相士二首·其一
作者：姚勉
朝代：宋

不分麞頭愛虎頭，世間能有幾封侯。
何如靜去修天爵，此貴人人可得求。
贈吳相士二首·其二
作者：姚勉
朝代：宋

盡道狐裘勝縕袍，誰知富貴只鴻毛。
急流若使真能退，不作神僊更自高。
贈呂南叔談命二首·其一
作者：姚勉
朝代：宋

開口談天數似麻，向人諂笑詫榮華。
惟君說命能窮理，說到精微別一家。
贈呂南叔談命二首·其二
作者：姚勉
朝代：宋

龍首皆求到鳳池，此心只爲利名馳。
吾儕所志惟天爵，厚祿高官總不知。
贈墨客呂雲叔
作者：姚勉
朝代：宋

昔我奏賦趨南宮，路逢墨客回仙翁。
筆端攪動雲霧起，裹送龍入天門中。
薰風入對經前路，更覓僊翁一丸去。
硯光旗影照丹墀，一笑天顔承雨露。
謝恩獨拜雖偶然，回翁墨好蛻使僊。
時人從此填戶買，錙銖可博黄金千。
一名一第秋蟬翼，視草判花兒戲劇。
殿頭漬筆和金盂，方得回翁龍劑力。
贈天台相士
作者：姚勉
朝代：宋

龍榜鳳池俱細事，十年身到待何如。
問天乞取百年活，圖得山中飽讀書。
贈天王長老無著
作者：姚勉
朝代：宋

唐有一僧妙醫藥，得大醫王三昧覺。
雨中盥手瀑簷飛，驚嘆病龍腥唾落。
須臾雲霧忽銷霽，白髮老人來矍鑠。
自言病中困行雨，願得良鍼蘇脈絡。
授方寸劑應時愈，拜奉僊方效思邈。
此事今無古信然，說與時人謾驚噱。
早來忽得絹素軸，挺挺祥龍露頭角。
心知此龍非病者，噴霧灑雲天洗濯。
龍身不病澤四方，萬物全生總安樂。
此龍此醫今是誰，天王長老僧無著。
贈宗人簡齋
作者：姚勉
朝代：宋

博文約以禮，夫子誨子淵。
詳說將反約，斯語在七篇。
由繁乃入簡，此學本聖賢。
卓哉紫陽公，道統得正傳。
剖析到精微，而後會大全。
譏以爲支離，此說恐未然。
閑邪至敬義，簡易斯坤乾。
後學懶用功，疎略取自便。
藉口鵝湖詩，一蹴登青天。
浪云即心是，所學竟類禪。
不知格物學，蓋在誠意先。
如斯謂之簡，毋乃墮一偏。
此風近頗張，門戶欲自專。
君既學雙峰，趨向尚慎旃。
路頭且要正，莫踏船兩舷。
贈宗道士元一
作者：姚勉
朝代：宋

黄冠元帥之子孫，於今身入虛皇門。
當年元帥扶宇宙，瑣瑣粘罕氣可吞。
汪黄沮撓不如意，空使英雄滿襟淚。
子孫從此懶作官，隠入雲間羞用世。
誓掃塵氛志未伸，中宵往往泣鬼神。
家傳一點心及物，燒作金丹功活人。
蒼生億萬方受苦，莫戀蓬萊隔風雨。
急鞭禿角起豐隆，瀉作甘霖蘇旱土。
贈定軒游季升
作者：姚勉
朝代：宋

海風吹潮濁如泥，咫尺不辨魚與龜。
秋潭表裏冰鏡浄，下瞰直可莖鬚眉。
乃知有萬不齊物，心到定處皆能窺。
君心久矣波不起，天地不逃圓鏡裏。
胸中玲瓏列星宿，眼底遠近佳山水。
人言君脚踏四方，不知君閒謂君忙。
寒爐曾與話清夜，始覺牖戶虛生光。
我生之日直南斗，逢人得駡不脫口。
而今只把定眼看，得失空花總何有。
但愁國事紛披猖，舉棋不定觀驚旁。
天傾地仄欠撐拄，安得不動鐵脊梁。
贈尋賢相士
作者：姚勉
朝代：宋

三載須尋一狀元，難尋却是狀元賢。
近時橫浦梅溪老，方是人中第一僊。
贈山月道士
作者：姚勉
朝代：宋

山高月小赤壁遊，夢中道士鶴掠舟。
當時此鶴是君否，猶愛山月懸高秋。
夜深萬籟寂不囂，金波行空爛將流。
劃然一嘯拍欄玉，宇宙萬物皆浮漚。
贈廬陵三劉神童
作者：姚勉
朝代：宋

唐時劉正字，今復見廬陵。
珠樹三根秀，金門一日登。
贈君無句錦，覓我到溪冰。
不爲炎凉變，童年有此能。
贈張山人談命
作者：姚勉
朝代：宋

等閒客裏捧茶甌，說到人間第一流。
圯上遺編今在否，異時來問赤松遊。
贈彭花翁牡丹障
作者：姚勉
朝代：宋

洛之花圖歐公詩，驚怪天巧呈新枝。
自言當時記者數十種，姚魏後有潜溪緋。
蜀之花圖景仁句，香雪蕊金藏不露。
徑圍三尺瑞雲紅，尚有二花添未具。
此花非惟今所無，世間久亦無此圖。
東南花樣自來小，如盤能幾多如盂。
曉來明眼花翁作，風韻宛然如蜀洛。
寫作花中第一花，羣類一時都脫落。
想渠欹筆小盤礴，心去化工無一膜。
天上司花巧不神，筆底春風光欲爍。
籠寒不假青蒻庵，護日何須碧油幙。
月坡堤，張家園，郭令公宅東街偏。
錦衾繡帳相接連，一夜移入歌堂巔。
吳臺教戰娃數百，漢宮列侍娥三千。
鮫綃十丈思公譜，錦茵萬態元輿賦。
花自長春蠟不封，根無下土蟲難蠹。
花翁花翁子誠能，見渠此畫萬感增。
此花昔惟載本草，流傳至唐花始好。
移來從武曌，愛重由環兒。
名花與傾國，初著沉香詞。
從此帝城春，爭逐賞花期。
徑尺誇千朶，萬錢買一枝。
三街九陌沸遊賞，冠蓋車馬相追隨。
自入天朝花最盛，長壽不數唐崇敬。
豈非洛陽天下中，和氣又非長安同。
故令百卉巧變幻，黄緋紫白深淺紅。
簪花下至採樵子，獻花上至蓬萊宮。
或言此花特妖媚，只解趨時爭富貴。
阿曌移來醜此妍，阿環貴重榮猶悴。
四香閣上屬誰家，朝恩宅裏知何地。
世人浪自相矜誇，看到子孫能幾家。
我言此罪不在花，自是時輩爭榮華。
洛人珍重姚黄不輕畀，一根不入權豪第。
花知天朝真治世，萬古天藏發奇秘。
洛不愛寶蜀出珍，如鳳如麟王者瑞。
洛中富推程與邵，蜀之蘇范輝相照。
人品亦如花品高，斯人斯花古來少。
後來蜀洛黨小分，世間萬變如輪雲。
洛陽名園占治亂，讀書至此空三嘆。
洛宮禾黍今離離，蜀道峨眉更慘凄。
花翁作此豈無意，要見祖宗全盛時。
贈徐處士
作者：姚勉
朝代：宋

劍津徐處士，湖海盡知名。
術造勾庚妙，書研遁甲精。
寒齋留爾久，別驛若爲情。
定赴秋風約，西湖酒重傾。
贈敷上人遊五山
作者：姚勉
朝代：宋

拄杖挑雲過五山，無心出岫倦飛還。
參禪未用多行脚，道在如如不動間。
贈新昌王藍田三子
作者：姚勉
朝代：宋

太原曾有三珠樹，花萼一團光彩聚。
清晨肯挾三鳳來，真是王家兒可譽。
乃翁哦詩松竹陰，三兒吾伊玉應金。
不須累碁撚蠟作跳虎，駿響續取河汾琴。
沂公不作溫飽計，他日簾前退丁謂。
讀書有用須濟時，莫止覓官求富貴。
贈施大夫履鞋
作者：姚勉
朝代：宋

漏院穿霜聽徹更，催班影踏禁花行。
不須更待尚書諫，聽履先知有直聲。
贈星學彭砥齋
作者：姚勉
朝代：宋

彭君妙星數，爲人說窮通。
爵祿特磨鈍，是名砥齋翁。
我鈍不可磨，礲礪煩良工。
寸鐵足刳蟇，遥遥廣寒宮。
贈月堂徐相士
作者：姚勉
朝代：宋

衡門選龍首，摸索未容易。
龍首許黄扉，却亦非難事。
濟物乃素心，好爵豈予志。
時來亦不辭，焉用早諛媚。
贈朱五星
作者：姚勉
朝代：宋

貴賤由來不自齊，巧將躔次說高低。
星環雲漢胸羅列，斗挹天漿手獨提。
太乙昨傳當蜀道，文昌今喜尚江西。
中興氣運應從此，試問何時復聚奎。
贈李森幞頭
作者：姚勉
朝代：宋

如龍驕馬出東華，競指橫烏席帽遮。
盡道李家模樣好，最宜頭上带宮花。
贈李樞幹三首·其一
作者：姚勉
朝代：宋

身方否極當如泰，命到通時亦似窮。
此事總皆由自己，算來都不屬天工。
贈李樞幹三首·其三
作者：姚勉
朝代：宋

富貴功名不足誇，肯將一第博榮華。
春分正欲均天下，何必長安看盡花。
贈李樞幹三首·其二
作者：姚勉
朝代：宋

盡道掄魁世所榮，誰知須要似王曾。
鳳池身到渾閒事，如董如何豈足稱。
贈棋翁挾二童皆高弈
作者：姚勉
朝代：宋

蓬萊閬風白雲鄉，瓊樓玉館相低昂。
蟠桃影滴仙露濕，壺天晝日和春長。
老僊鬢眉白於雪，雙侍女僊冰玉潔。
龍牙棋子琅玕盤，消遣洞中閒日月。
乘風來戲塵凡中，皓鵠驂以雙鸞紅。
女僊似是王屋婦，老僊似是商山翁。
一聲飛雹枰中落，應手鈞天僊樂作。
環看側睨驚相呀，盡是人間未曾著。
人間事變如雲輪，面勢更改番番新。
撫枰不是少奇著，往往當局多迷人。
五老峰前白鶴址，晝眠扃門日清美。
棋聲流水古松間，忽然聞之雪堂喜。
雪堂欲學竟不能，不如旁觀眼自明。
馬鞍聽朽柯聽爛，局中有路能長生。
贈煜上人
作者：姚勉
朝代：宋

遶院蕭蕭竹，僧中爾獨清。
佛燈行道影，梵磬誦經聲。
露葉晨蔬熟，風松晝茗烹。
夜深誰伴侶，月在石窗明。
贈煜上人石窗
作者：姚勉
朝代：宋

八窗本體自玲瓏，鑿石爲明更不同。
遮莫獼猴常應外，直須蟾月鎮當中。
贈玉隆都監周抱一
作者：姚勉
朝代：宋

一別丹霞洞，何年到此邦。
犬隨燒藥鼎，鶴伴改詩窗。
談柄風生席，清標月在江。
西山聞欲隠，來訪鹿門龐。
贈王生
作者：姚勉
朝代：宋

三年刻楮多苦心，不龜手方只百金。
近來自笑巧成拙，捨去二藝趨雞林。
文章小巧蟲雕刻，大巧天機五雲色。
單傳此印到人間，君亦當成近朱赤。
松麓先生嘆數窮，請君專志毋分功。
悲絲正謂可白黑，斲雕庶得還淳風。
方今天詔興賢急，家家倒屣迎君入。
試按春風官柳汁，更刊進士題名集。
從此君應百不憂，十萬腰纏鶴揚州。
雖然文章亦徒耳，萬言不直一盃水。
聞君一藝尤更精，明珠爲人買娉婷。
血色羅裙掩雕字，囊金柜帛當充庭。
贈畫師二首·其一
作者：姚勉
朝代：宋

虎頭筆法得來親，佳士相逢必寫真。
今代英雄良不少，未知誰可繪麒麟。
贈畫師二首·其二
作者：姚勉
朝代：宋

胸藏天巧錦雲梭，萬象都收入網羅。
只作蟲魚非磊落，安排手筆寫山河。
贈相道士梁彌仙
作者：姚勉
朝代：宋

羅浮古洞天，花木麗春曉。
仙人住其間，鸞鵠飛矯矯。
尚有蒼生心，一念百憂繞。
日與諸賢遊，仙人如此少。
徐潘不可作，空有贈子詩。
一蔡二李存，請子善視之。
願言福壽兼，長在白玉墀。
壽域躋吾民，安用神仙爲。
贈真術秀才
作者：姚勉
朝代：宋

天台真術李秀才，手持先兄遺墨來。
先兄已矣遺墨在，三讀感噎重生哀。
哀餘試問子何術，星斗紛翻舌端出。
不須問術只觀詩，詩好應知術真實。
大凡學術總要真，不真誤殺天下人。
近來世人多弄假，不獨肆中談命者。
贈石工二首·其一
作者：姚勉
朝代：宋

削玉裁成巧自然，雲根水骨更無堅。
不知可助媧皇否，補取人間缺處天。
贈石工二首·其二
作者：姚勉
朝代：宋

禹世龍門巧鑿人，傳來心法妙通神。
倩渠斲取擎天柱，撐拄明堂億萬春。
贈蔣儒宗算星辰
作者：姚勉
朝代：宋

看破浮榮醉色醒，如貪青紫豈明經。
只煩君把天機泄，四海如今幾福星。
贈行在李主人二子
作者：姚勉
朝代：宋

李家自古兩詩仙，太白長吉相後先。
蟠螭屈曲作妙語，到今氣焰干雲天。
君家家裏二奇子，眼如明珠頭玉峙。
長成學取二仙人，要使詩人常姓李。
贈術士姚有應自號通靈心神仙口·其一
作者：姚勉
朝代：宋

一點靈虛鏡樣明，只須提掇要常醒。
微幾纔動先知吉，萬象交森獨測靈。
至寂靜中能有感，遍酬應後却無形。
死灰枯木都非法，但讀吾儒一字經。
贈術士姚有應自號通靈心神仙口·其二
作者：姚勉
朝代：宋

僊在虛懷不可知，神僊有口欲何爲。
餐風吸露囂塵表，說地談天爛醉時。
不带一星煙火氣，儘饒三寸帝王師。
到頭莫把真機泄，靜默元來未是癡。
贈談天星數王子貴
作者：姚勉
朝代：宋

談天客子晝敲門，相對晴窗話一樽。
到底忘言方是妙，梅花枝上看乾坤。
贈賈相士
作者：姚勉
朝代：宋

相見湖山記昔年，吟肩坐聳聽寒猿。
祇今面目何曾改，剛被人呼作狀元。
贈趙碧眼相士
作者：姚勉
朝代：宋

拂袖蓬萊羣玉峰，伊人不可遡游蹤。
煩君喚起山中睡，爲說蒼生渴雨龍。
贈趙神眼
作者：姚勉
朝代：宋

杜門人事少，排闥相師來。
童子忙驅鶴，先生正看梅。
煩君滕口說，如我豈身媒。
水鏡能司馬，隆中覓異才。
贈達齋術士二首·其一
作者：姚勉
朝代：宋

昔年甕牖讀書時，誰許蟾宮第一枝。
今日誤恩纔入手，便來爭說鳳凰池。
贈達齋術士二首·其二
作者：姚勉
朝代：宋

鳳凰池上亦何榮，道義曾知有利名。
達則春風天下共，窮時曉雨隴頭耕。
贈郵文秀才
作者：姚勉
朝代：宋

風行水上真文章，不羽不脛遊四方。
妙語綴入牙頰香，意有佳客揚其芳。
美君金璧不願將，多文爲富紛儲藏。
牙籤玉軸緗縹囊，書船貫月飛虹光。
鼎肉試取一臠嘗，珠璣璀璨錦繡張。
疾指快讀下五行，虎鳳蔚躍蛟龍翔。
尚欲效學雞林商，遍索偉製豐行裝。
哲匠謹勿麾門牆，當遣紙價貴洛陽。
贈鄒相士三首·其一
作者：姚勉
朝代：宋

浩蕩狂風晝雨霾，燥田渴雨欲生埃。
煩君爲覓爲霖手，傾倒天瓢澤九垓。
贈鄒相士三首·其三
作者：姚勉
朝代：宋

人生有子萬事足，不問官稱有與無。
老子希文何事好，踏渠脚步得堯夫。
贈鄒相士三首·其二
作者：姚勉
朝代：宋

玉帳元戎過福州，誰擔此擔向邊頭。
中宵敧枕難成寐，底道儂無隔夜愁。
贈金斗相士
作者：姚勉
朝代：宋

君有金斗盍自珍，持此量我非其人。
欲我覓印如蘇秦，我寧滿喫三斗塵。
贈長老洪野衲
作者：姚勉
朝代：宋

舉目茫茫宇宙間，畏塗險甚太行山。
鑊湯隨地無冰處，只有僧廬野衲閒。
贈陳柏堂道士
作者：姚勉
朝代：宋

孤山古柏鬰蒼蒼，中有高人住此堂。
峻入太空摩日月，清蟠勁氣挾風霜。
葉餐曉露通僊藥，子爇宵煙謁帝香。
已結歲寒方外友，願分一半白雲鄉。
贈陳龍湖
作者：姚勉
朝代：宋

蜿蜒寒碧捲深清，一灑甘霖澤萬生。
此際莫驚蟠蟄好，近冬時節不妨晴。
贈陸伯容
作者：姚勉
朝代：宋

掛琴無壁一長吁，可是儒冠竟誤儒。
好把清波回涸轍，莫教白眼哭窮途。
贈電眸陳相士
作者：姚勉
朝代：宋

巖電當年說阿戎，清談于世竟何功。
君今雙目真如電，舉世忠邪一覽中。
贈霆伯姪
作者：姚勉
朝代：宋

靈源聚英氣，融作雲霞精。
霆伯挹其秀，胸府懷光晶。
誦書過萬卷，落筆超羣英。
文章有餘力，賦詩吟性情。
短章或大篇，點翰長風生。
或吐健麗句，氣象高崢嶸。
雲濤洶萬里，出沒蛟龍驚。
或寫閒逸句，句法如天成。
微泉溜石壁，清吹調松聲。
或句和且婉，純如奏英莖。
晴風舞雪絮，曉日歌春鶑。
或句端且嚴，凜凜不可輕。
星辰列雲漢，營壘森甲兵。
變化千萬狀，發越無定名。
清標鎮浮態，沈謝隳文成。
勁氣擬古作，甫白焚詩泓。
不負飄逸姿，孰爭前輩衡。
學海不汗漫，安見酌復盈。
文章用無盡，蓋以天才宏。
宏才戲翰墨，筆勢宜如傾。
譬之一輪月，皎皎當天明。
晴輝照春夜，花柳皆敷榮。
高秋爽氣盛，桂影翻凄清。
又如百川水，滔滔地中行。
江湖風雨霽，碧色連天平。
奔流出三峽，谹吼雷霆爭。
詩歌具衆體，古人所難并。
子詩得神助，逸思隨縱橫。
失手墮之地，聲作金石鏗。
俊才有如此，九萬飛鵬程。
卑哉溝瀆中，安可容鱣鯨。
子以見吾家，人才世登瀛。
勉哉復祖業，謹勿寒宗盟。
某也習箕裘，生涯風露檠。
家徒四壁立，獨以道爲耕。
文章厭卑薾，壯志思軒轟。
紛紛笑餘子，藐視如孩嬰。
詩書自娛悅，終日關柴荆。
欣然得子至，倒屣來相迎。
佳篇出見遺，未讀顔先頳。
遷喬不擇木，求通乃於盲。
視我如土鷃，視子如鷦鵬。
英風當遠避，况敢事酬賡。
新篘日初熟，我姑酌彼觥。
晚風入簾幕，窗外斜陽晴。
紅爐坐相對，簷馬聲鏦錚。
試將今古詩，與子細共評。
幽懷味此樂，鼓瑟仍吹笙。
胡爲不留處，駕言欲西征。
清飲不可再，使我摇心旌。
努力各自愛，共濯江湖纓。
贈饒春卿
作者：姚勉
朝代：宋

扁鵲華佗不可作，龍宮寶方閉金籥。
春卿奚氏劍江饒，老眼熒熒仙授藥。
傳翳五世活幾人，計日而愈功何神。
縣疣附贅夜驚失，立使笑語開嚬呻。
方今氣運乖生盭，天地中盤大癰痔。
護疽養疾誰見憂，彼何人斯甘吮舐。
石猶生我疢毒多，能治不使如國何。
嗚呼安得醫國之老如此手，勿談時事且飲酒。
贈高眼陳相士
作者：姚勉
朝代：宋

請君著眼相吾梅，自是羣芳合遜魁。
但有一般難相處，玉堂也似竹籬開。
贈黄道士思成祈雨感應
作者：姚勉
朝代：宋

丁巳孟秋春戊午，不雨三時嗟旱苦。
低田高壠皆黄埃，佳種幾成不入土。
富家倉廩鐵灌鎖，民腹爲雷淚爲雨。
更遲十日天不問，血肉磨牙總豺虎。
縣官祈禱聊具文，饑聲嗷嗷恬不聞。
山中道士睡不著，鞭龍起電驅風雲。
天瓢點滴翻駿馬，一日甘霖遍天下。
盡將昨夜赤千里，化作今朝青四野。
農家笑語無愁聲，指日可望天太平。
熙朝真主聖且明，漢雨不待宏羊烹。
或言天民天自恤，或誇調燮有新術。
山中道士不言功，飽飯熟睡聽松風。
贊張英玉所畫山谷老蟻蝶圖
作者：姚勉
朝代：宋

穹碑一立承天寺，吟骨遂重宜州樓。
當年羣蟻亦策勳，豈知須臾夢封侯。
南柯一散風雨惡，未若栩栩爲莊周。
贊張英玉蟬驚螳螂圖
作者：姚勉
朝代：宋

一螳踉蹡上枯柳，一螳欲上鼓劍走。
驚蟬側翅著樹枝，性命幾成落渠手。
物生遠害當知幾，不知猶可况已知。
千枝何處無風露，莫曳殘聲急飛去。
贊趙直閣所藏四美人畫·冬
作者：姚勉
朝代：宋

紅爐暖閣烘如春，玉琴不撫生微塵。
梅花嗅罷寂無語，千里瀟湘思故人。
燕釵和悶都敲折，愁攪柔腸千萬結。
沉吟望斷信不來，同雲暗釀江天雪。
贊趙直閣所藏四美人畫·夏
作者：姚勉
朝代：宋

瑶臺夢斷敲門竹，鳳蹬溫泉新出浴。
侍兒扶起嬌不禁，蟬翼紅綃影紅玉。
晚蟬聲裏追新凉，藕腕輕拖龍巾長。
留仙裙舞風力軟，不知何處荷花香。
贊趙直閣所藏四美人畫·春
作者：姚勉
朝代：宋

晴絲暖絮浮春光，牡丹醉裏微風香。
繡簾不捲日低柳，百囀黄鶑啼斷腸。
玉兒步整金蓮穩，回首光流花面粉。
嬌慵欲去未肯行，一逕落紅愁踏損。
贊趙直閣所藏四美人畫·秋
作者：姚勉
朝代：宋

林梢脫葉飛斜陽，寄書鴈着西風行。
恩情怕學中斷絕，畫扇未忍高秋藏。
小庭寂寞歸鴉後，蹙損遠山雙峰鬭。
淚珠濕袖對黄花，人比黄花又更瘦。
贤八咏·三闾纫兰
作者：姚勉
朝代：宋
体裁：五言绝句

三闾纫佩秋，志在公子兰。荃不察予衷，江干泪潺湲。
贤八咏·和靖探梅
作者：姚勉
朝代：宋

孤山养孤鹤，宜与梅为邻。处士若轻出，梅花应笑人。
贤八咏·嵇康抚琴
作者：姚勉
朝代：宋
体裁：五言绝句

先生人中豪，志不肯司马。一曲广陵散，绝世不可写。
贤八咏·李白醉酒
作者：姚勉
朝代：宋

殿前伸脚时，奴视高力士。群阉旁吐舌，翰林醒不醉。
贤八咏·杜甫吟诗
作者：姚勉
朝代：宋
体裁：五言绝句

平生忠义心，一饭不少忘。臣甫宁饿死，愿君尧舜唐。
贤八咏·濂溪爱莲
作者：姚勉
朝代：宋
体裁：五言绝句

斯莲君子花，几为佛所污。先生独拈出，万世知向慕。
贤八咏·谢安围碁
作者：姚勉
朝代：宋

安石廊庙姿，岂不娴将略。
氐奴惊伟人，良已先得着。
贤八咏·靖节采菊
作者：姚勉
朝代：宋
体裁：五言绝句

腰不为米折，头独采菊低。晚节名元亮，思与隆中齐。
贺孙舜皋子周岁
作者：姚勉
朝代：宋

卯君元是月中兔，药捣长生寿根固。去年此际挹秋清，飞驾冰轮碾风露。来为龙谷曾孙儿，生来一岁骨骼奇。广寒宫殿出身处，仙桂须还第一枝。
贺孙舜皋子周岁
作者：姚勉
朝代：宋

卯君元是月中兔，药捣长生寿根固。
去年此际挹秋清，飞驾冰轮碾风露。
来为龙谷曾孙儿，生来一岁骨骼奇。
广寒宫殿出身处，僊桂须还第一枝。
贺新凉
作者：姚勉
朝代：宋
体裁：词

窗月梅花白。夜堂深、烛摇红影，绣帘垂额。半醉金钗娇应坐，寒处也留春色。深意在、四弦轻摘。香坞花行听啄木，翠微边、细落仙人屐。星盼转，趁娇拍。
人间此手真难得。向尊前、相逢有分，底须相识。愁浅恩深千万意，惆怅故人云隔。怕立损、弓鞋红窄。换取明珠知肯否，绿窗深、长共春怜惜。休恼乱，坐中客。妓唤惜善琵琶，程秋干席上作。
贺新郎
作者：姚勉
朝代：宋
体裁：词

冷眼三边处。
喜舍人、水滨跃马，上京西路。
三国英雄千载矣，形胜依然如故。
这勋业、向谁分付。
袖里翰林风月手，也何妨、戮力风寒护。
谈笑暇，诗吟虏。
岘山几载无人顾。
幸如今、翦除荆棘，扫清飚雾。
换得东南新局面，政欠十分著数。
算人物、须还羊杜。
玉帐筹边机会好，把规模、赶出中原去。
天下事，书生做。
贺新郎
作者：姚勉
朝代：宋
体裁：词

窗月梅花白。夜堂深、烛摇红影，绣帘垂额。半醉金钗娇应坐，寒处也留春色。深意在、四弦轻摘。香坞花行听啄木，翠微边、细落仙人屐。星盼转，趁娇拍。人间此手真难得。向尊前、相逢有分，底须相识。愁浅恩深千万意，惆怅故人云隔。怕立损、弓鞋红窄。换取明珠知肯否，绿窗深、长共春怜惜。休恼乱，坐中客。
贺新郎
作者：姚勉
朝代：宋
体裁：词

窗月梅花白。夜堂深、烛摇红影，绣帘垂额。半醉金钗娇映坐，寒处也留春色。深意在、四弦轻摘。香坞花行听啄木，翠微边、细落仙人屐。星盼转，趁娇拍。人间此手真难得。向尊前、相逢有分，底须相识。愁浅恩深千万意，惆怅故人云隔。怕立损、弓鞋红窄。换取明珠知肯否，绿窗深、长共春怜惜。休恼乱，坐中客。
贺新郎
作者：姚勉
朝代：宋
体裁：词

长啸山中卧。
叹从前、二十年来，因循空过。
自是惺惺并了了，奈这五行尚左。
遇好事、许多磨挫。
浩荡醉乡狂莫检，算傍人、笑得唇焦破。
谁信道，只恁麽。
从今牢把江湖柁。
要做些勋业，归来则个。
不见彭余朱李辈，总是白身人作。
震耀得、声名许大。
万一老天青眼顾，又何难、印佩黄金颗。
时来到，也还我。
贺新郎·冷眼三边处
作者：姚勉
朝代：宋

冷眼三边处。
喜舍人、水滨跃马，上京西路。
三国英雄千载矣，形胜依然如故。
这勋业、向谁分付。
袖里翰林风月手，也何妨、戮力风寒护。
谈笑暇，诗吟虏。
岘山几载无人顾。
幸如今、翦除荆棘，扫清飚雾。
换得东南新局面，政欠十分着数。
算人物、须还羊杜。
玉帐筹边机会好，把规模、赶出中原去。
天下事，书生做。
贺新郎·剑吼蛟龙怒
作者：姚勉
朝代：宋
体裁：词

剑吼蛟龙怒。问苍天、功名两字，几时分付。生个英雄为世用，须早青云得路。却底事、知音未遇。两度入天飞折翼，谩教人、欲叹儒冠误。竟不晓，是何故。休休天也无凭据。有如椽健笔，蟾宫须还高步。若使长材终困踬，社稷谁教扶助。信浅水、留龙不住。万顷洪流通大海，向波涛、阔处兴云雾。须信道，这回做。
贺新郎·及第作
作者：姚勉
朝代：宋
体裁：词

月转宫墙曲。六更残、钥鱼声亮，纷纷袍鹄。黼座临轩清跸奏，天仗缀行森肃。望五色、云浮黄屋。三策忠嘉亲赐擢，动龙颜、人立班头玉，胪首唱，众心服。殿头赐宴宫花簇。写新诗、金笺竞进，绣床争蹙。御渥新沾催进谢，一点恩袍先绿。归袖惹、天香芬馥。玉勒金鞯迎夹路，九街人、尽道苍生福。争拥入，状元局。
贺新郎·忆别
作者：姚勉
朝代：宋
体裁：词

薄晚收残暑。叹西风、暗换流年，又还如许。鸦背斜阳初敛影，云淡新凉天宇。人袖手、阑干凝伫。邻笛唤将乡思动，听愁声、又入梧桐雨。秋到也，尚羁旅。故人只在江南渚。想应嫌、久恋东华，软红尘土。寄远裁衣知念否，新月家家砧杵。魂梦想、鹅黄金缕。雁影不来天更远，写书成、欲寄凭谁与。知客恨，两蛩语。
贺新郎·忆别
作者：姚勉
朝代：宋

薄晚收残暑。叹西风、暗换流年，又还如许。鸦背斜阳初敛影，云淡新凉天宇。人袖手、阑干凝伫。邻笛唤将乡思动，听秋声、又入梧桐雨。秋到也，尚羁旅。故人只在江南渚。想应嫌、久恋东华，软红尘土。寄远裁衣知念否，新月家家砧杵。魂梦想、鹅黄金缕。雁影不来天更远，写书成、欲寄凭谁与。知客恨，两蛩语。
贺新郎·月转宫墙曲
作者：姚勉
朝代：宋
体裁：词

月转宫墙曲。六更残、钥鱼声亮，纷纷袍鹄。黼坐临轩清跸奏，天仗缀行森肃。望五色、云浮黄屋。三策忠嘉亲赐擢，动龙颜、人立班头玉，胪首唱，众心服。殿头赐宴宫花簇。写新诗、金笺竞进，绣床争蹙。御渥新沾催进谢，一点恩袍先绿。归袖惹、天香芬馥。玉勒金鞯迎夹路，九街人、尽道苍生福。争拥入，状元局。
贺新郎·薄晚收残暑
作者：姚勉
朝代：宋
体裁：词

薄晚收残暑。
叹西风、暗换流年，又还如许。
鸦背斜阳初敛影，云淡新凉天宇。
人袖手、阑干凝伫。
邻笛唤将乡思动，听秋声、又入梧桐雨。
秋到也，尚羁旅。
故人只在江南渚。
想应嫌、久恋东华，软红尘土。
寄远裁衣知念否，新月家家砧杵。
魂梦想、鹅黄金缕。
雁影不来天更远，写书成、欲寄恁谁与。
知客恨，两蛩语。
贺新郎·送易子炎运干之任
作者：姚勉
朝代：宋
体裁：词

冷眼三边处。喜舍人、水滨跃马，上京西路。三国英雄千载矣，形胜依然如故。这勋业、向谁分付。袖里翰林风月手，也何妨、戮力风云护。谈笑暇，诗吟虏。岘山几载无人顾。幸如今、剪除荆棘，扫清飙雾。换得东南新局面，政欠十分著数。算人物、须还羊杜。玉帐筹边机会好，把规模、趱出中原去。天下事，书生做。
贺新郎·送易子炎运干之任
作者：姚勉
朝代：宋

冷眼三边处。喜舍人、水滨跃马，上京西路。三国英雄千载矣，形胜依然如故。这勋业、向谁分付。袖里翰林风月手，也何妨、戮力风寒护。谈笑暇，诗吟虏。岘山几载无人顾。幸如今、剪除荆棘，扫清飙雾。换得东南新局面，政欠十分著数。算人物、须还羊杜。玉帐筹边机会好，把规模、赶出中原去。天下事，书生做。
贺新郎·送杨帅参之任
作者：姚勉
朝代：宋
体裁：词

唱彻阳关调。伴行人、梅拂征鞍，晓霜寒峭。金甲雕戈开玉帐，尊俎风流谈笑。看策马、从容江表。自是药阶苔砌客，卷经纶、且泛芙蓉沼。襟量阔，江面小。允文事业从容了。要岷峨人物，后先相照。见说君王曾有问，似此人才多少。便咫尺、云霄清要。四世三公毡复旧，况蜀珍、先已登廊庙。但侧耳，听新诏。
贺新郎·送杨帅参之任
作者：姚勉
朝代：宋
体裁：词

唱彻阳关调。伴行人、梅拂征鞍，晓霜寒峭。金甲雕戈开玉帐，樽俎风流谈笑。看策马、从容江表。自是药阶苔砌客，卷经纶、且泛芙蓉沼。襟量阔，江面小。允文事业从容了。要岷峨人物，后先相照。见说君王曾有问，似此人才多少。便咫尺、云霄清要。四世三公毡复旧，况蜀珍、先已登廊庙。但侧耳，听新诏。
贺新郎·长啸山中卧
作者：姚勉
朝代：宋
体裁：词

长啸山中卧。叹从前、二十年来，因循空过。自是惺惺并了了，奈这五行尚左。遇好事、许多磨挫。浩荡醉乡狂莫检，算傍人、笑得唇焦破。谁信道，只恁么。从今牢把江湖柁。要做些勋业，归来则个。不见彭余朱李辈，总是白身人作。震耀得、声名许大。万一老天青眼顾，又何难、印佩黄金颗。时来到，也还我。
贺新郎（京学类申时作）
作者：姚勉
朝代：宋

剑吼蛟龙怒。问苍天、功名两字，几时分付。生个英雄为世用，须早青云得路。却底事、知音未遇。两度入天飞折翼，谩教人、欲叹儒冠误。竟不晓，是何故。
休休天也无凭据。有如椽健笔，蟾宫须还高步。若使长材终困踬，社稷谁教扶助。信浅水、留龙不住。万顷洪流通大海，向波涛、阔处兴云务。须信道，这回做。
贺新郎（及第作）
作者：姚勉
朝代：宋

尝不喜旧词所谓‘宴罢琼林，醉游花市，此时方显男儿志。’以为男儿之志，岂止在醉游花市而已哉，此说殊未然也，必志於致君泽民而後可，尝欲作数语易之而未暇。癸丑叨忝误恩，方圆前话，以为他日魁天下者之劝，非敢自炫也。夫以天子之所亲擢，苍生之所属望，当如之何而後可以无负之哉。友人潘月崖首求某书之，是其志亦不在彼而在於此矣，故书不敢辞。是年一阳来复之日，姚某书。
月转宫墙曲。六更残、钥鱼声亮，粉粉袍鹄。黼坐临轩清跸奏，天仗缀行森肃。望五色、云浮黄屋。三策忠嘉亲赐擢，动龙颜、人立班头玉，胪首唱，众心服。
殿头赐宴宫花簇。写新诗、金笺竞进，绣床争蹙。御渥新沾催进谢，一点恩袍先绿。归袖若、天香芬馥。玉勒金鞯迎夹路，九街人、尽道苍生福。争拥入，状元局。
贺新郎（忆别）
作者：姚勉
朝代：宋

薄晚收残暑。叹西风、暗换流年，又还如许。鸦背斜阳初敛影，云淡新凉天宇。人袖手、阑干凝伫。邻笛唤将乡思维动，听秋声、又人梧桐雨。秋到也，尚羁旅。故人只在江南渚。想应嫌、久恋东华，软红尘土。寄远裁衣知念否。新月家家砧杵。魂梦想、鹅黄金数。雁影不来天更远，写书成、欲寄凭谁与。知客恨，两蛩语。
贺新郎（送易子炎运干之任）
作者：姚勉
朝代：宋

冷眼三边处。喜舍人、水滨跃马，上京西路。三国英雄千载矣，开胜依然如故。这勋业、向谁分付。袖里翰林风月手，也何妨、戮力风寒护。谈笑暇，诗吟虏。
岘山几载无人顾。幸如今、翦除荆棘，扫清飙雾。换得东南新局面，政欠十分著数。算人物、须还羊杜。玉帐筹边机会好，把规模、赶出中原去。天下事，书生做。
贺新郎（送杨帅参之任）
作者：姚勉
朝代：宋

唱彻阳关调。伴行人、梅拂征鞍，晓霜寒峭。金甲雕戈开玉帐，尊俎风流谈笑。看策马、从容江表。自是药阶苔砌客，卷经纶、且泛芙蓉沼。襟量阔，江面小。
允文事业从容了。要岷峨人物，後先相照。见说君王曾有间，似此人才多少。便咫尺、云霄清要。四世三公毡复旧，况蜀珍、先已登廊庙。但侧耳，听新诏。
贺族兄宠妾生子
作者：姚勉
朝代：宋

艳红香紫春正中，扶舆磅礴清气融。
玉麟夜掣香案锁，五云裹送光玲珑。
吾家自是诗书裔，秀杰相承擢丹桂。
太丘合有二方儿，省华须着三尧继。
近闻络秀生伯仁，喜君掌上明珠新。
愿言种德相扶植，此子定是高车人。
贺族兄宠妾生子
作者：姚勉
朝代：宋

艳红香紫春正中，扶舆磅礴清气融。玉麟夜掣香案锁，五云裹送光玲珑。吾家自是诗书裔，秀杰相承擢丹桂。太丘合有二方儿，省华须著三尧继。近闻络秀生伯仁，喜君掌上明珠新。愿言种德相扶植，此子定是高车人。
贺族兄宠妾生子
作者：姚勉
朝代：宋

艷红香紫春正中，扶舆磅礴清气融。
玉麟夜掣香案锁，五云裹送光玲珑。
吾家自是诗书裔，秀杰相承擢丹桂。
太丘合有二方儿，省华须着三尧继。
近闻络秀生伯仁，喜君掌上明珠新。
愿言种德相扶植，此子定是高车人。
贺赵宰夫美任生子
作者：姚勉
朝代：宋

赵侯德与甘棠种，制邑三年民善颂。玉皇有诏趣归班，一夜长庚来入梦。丰江罗峰神秀夺，龙泉太阿光芒动。玉女擎香龙吐水，慈云亲抱麒麟送。怀玉仙人秀眉目，披羽笑出蓬莱洞。奇骨峥嵘千里骏，异采缤纷九苞凤。人生有子万事足，又值朝天欲飞鞚。骊珠在掌凫在舄，庆事方新殊渥重。周公为父伯禽子，清庙明堂要梁栋。长成传取魁衣钵，天生奇材须大用。此儿见说骨已异，壮气冲天摇螮蝀。我识英物试使啼，他日定当磐石宋。
贺赵宰夫美任生子
作者：姚勉
朝代：宋

赵侯德与甘棠种，制邑三年民善颂。
玉皇有诏趣归班，一夜长庚来入梦。
丰江罗峰神秀夺，龙泉太阿光芒动。
玉女擎香龙吐水，慈云亲抱麒麟送。
怀玉僊人秀眉目，披羽笑出蓬莱洞。
奇骨峥嵘千里骏，异采缤纷九苞凤。
人生有子万事足，又值朝天欲飞鞚。
骊珠在掌鳬在舄，庆事方新殊渥重。
周公为父伯禽子，清庙明堂要梁栋。
长成传取魁衣钵，天生奇材须大用。
此儿见说骨已异，壮气衝天摇螮蝀。
我识英物试使啼，他日定当盘石宋。
赞张英玉所画山谷老蚁蝶图
作者：姚勉
朝代：宋

穹碑一立承天寺，吟骨遂重宜州楼。
当年羣蚁亦策勋，岂知须臾梦封侯。
南柯一散风雨恶，未若栩栩为庄周。
赞张英玉所画山谷老蚁蝶图
作者：姚勉
朝代：宋

穹碑一立承天寺，吟骨遂重宜州楼。当年群蚁亦策勋，岂知须臾梦封侯。南柯一散风雨恶，未若栩栩为庄周。
赞张英玉蝉惊螳螂图
作者：姚勉
朝代：宋

一螳踉蹡上枯柳，一螳欲上鼓剑走。
惊蝉侧翅着树枝，性命几成落渠手。
物生远害当知几，不知犹可况已知。
千枝何处无风露，莫曳残声急飞去。
赞张英玉蝉惊螳螂图
作者：姚勉
朝代：宋

一螳踉蹡上枯柳，一螳欲上鼓剑走。惊蝉侧翅著树枝，性命几成落渠手。物生远害当知几，不知犹可况已知。千枝何处无风露，莫曳残声急飞去。
赞赵直阁所藏四美人画·冬
作者：姚勉
朝代：宋
体裁：古风

红炉暖阁烘如春，玉琴不抚生微尘。梅花嗅罢寂无语，千里潇湘思故人。燕钗和闷都敲折，愁搅柔肠千万结。沉吟望断信不来，同云暗酿江天雪。
赞赵直阁所藏四美人画·夏
作者：姚勉
朝代：宋

瑶台梦断敲门竹，凤蹬温泉新出浴。
侍儿扶起娇不禁，蝉翼红绡影红玉。
晚蝉声裏追新凉，藕腕轻拖龙巾长。
留仙裙舞风力软，不知何处荷花香。
赞赵直阁所藏四美人画·夏
作者：姚勉
朝代：宋

瑶台梦断敲门竹，凤蹬温泉新出浴。侍儿扶起娇不禁，蝉翼红绡影红玉。晚蝉声里追新凉，藕腕轻拖龙巾长。留仙裙舞风力软，不知何处荷花香。
赞赵直阁所藏四美人画·春
作者：姚勉
朝代：宋

晴丝暖絮浮春光，牡丹醉裏微风香。
绣帘不捲日低柳，百啭黄鶑啼断肠。
玉儿步整金莲稳，回首光流花面粉。
娇慵欲去未肯行，一径落红愁踏损。
赞赵直阁所藏四美人画·春
作者：姚勉
朝代：宋

晴丝暖絮浮春光，牡丹醉里微风香。
绣帘不卷日低柳，百啭黄莺啼断肠。
玉儿步整金莲稳，回首光流花面粉。
娇慵欲去未肯行，一迳落红愁踏损。
赞赵直阁所藏四美人画·春
作者：姚勉
朝代：宋

晴丝暖絮浮春光，牡丹醉里微风香。绣帘不捲日低柳，百啭黄莺啼断肠。玉儿步整金莲稳，回首光流花面粉。娇慵欲去未肯行，一径落红愁踏损。
赞赵直阁所藏四美人画·秋
作者：姚勉
朝代：宋

林梢脱叶飞斜阳，寄书雁着西风行。恩情怕学中断绝，画扇未忍高秋藏。小庭寂寞归鸦后，蹙损远山双峰斗。泪珠湿袖对黄花，人比黄花又更瘦。
赞赵直阁所藏四美人画·秋
作者：姚勉
朝代：宋

林梢脱叶飞斜阳，寄书鴈着西风行。
恩情怕学中断绝，画扇未忍高秋藏。
小庭寂寞归鸦后，蹙损远山双峰斗。
泪珠湿袖对黄花，人比黄花又更瘦。
赠丹客邹道士
作者：姚勉
朝代：宋

退之不肯学神仙，宁只崛强处世间。紫阳先生亦有语，金鼎偷生讵能安。政令白日生羽翰，琼台玉宇高应寒。虎铅龙汞吾岂晓，独有炯炯心如丹。
赠丹客邹道士
作者：姚勉
朝代：宋

退之不肯学神僊，宁只崛强处世间。
紫阳先生亦有语，金鼎偷生讵能安。
政令白日生羽翰，琼台玉宇高应寒。
虎铅龙汞吾岂晓，独有炯炯心如丹。
赠争相士三首
作者：姚勉
朝代：宋

浩荡狂风昼雨霾，燥田渴雨秋生埃。
烦君为觅为霖手，倾倒天瓢泽九垓。
赠俊上人雪崖
作者：姚勉
朝代：宋
体裁：七言律诗

雪崖来觅雪坡诗，崖险坡平雪总宜。每羡僧房闻竹折，终强俗客听窗知。岩收泉窦无声溜，石压梅花侧出枝。到了红炉融一片，须还门外尺深时。
赠僧雪翁
作者：姚勉
朝代：宋
体裁：七言绝句

雪翁来觅雪坡诗，冰雪相看太绝奇。一片红炉参彻了，梅花香透玉横枝。
赠刘仲圭占牌
作者：姚勉
朝代：宋

书衔莫羡一条冰，美职高官不足称。何事只存天爵贵，令名长与日俱升。天巧都存篆刻中，得君刀笔即荣通。凤池谁信曾三入，关吏犹猜八十翁。
赠刘仲圭占牌·其一
作者：姚勉
朝代：宋

书衔莫羡一条冰，美职高官不足称。何事只存天爵贵，令名长与日俱升。
赠刘仲圭占牌·其一
作者：姚勉
朝代：宋

书衔莫羡一条冰，美职高官不足称。
何事只存天爵贵，令名长与日俱昇。
赠刘仲圭占牌·其二
作者：姚勉
朝代：宋
体裁：七言绝句

天巧都存篆刻中，得君刀笔即荣通。凤池谁信曾三入，关吏犹猜八十翁。
赠古朴相士
作者：姚勉
朝代：宋

巧夫纵诞争说相，口角澜翻如剪样。眼中元不识英奇，随世炎凉分下上。贡谀乞得贵人诗，红签綵轴珍携持。未遭穷士或有赠，烂在酱瓿问不知。如斯等辈真肉眼，砂里精金岂能拣。古朴相士却不然，品题每在未遇前。前时赠诗纸欲朽，逢人誇张不去手。古朴相士真识人，识人须要当贱贫。信知巧者尽虚伪，惟有朴者全天淳。愿君终身如此朴，俗态高低不须学。
赠古朴相士
作者：姚勉
朝代：宋

巧夫纵诞争说相，口角澜翻如剪样。
眼中元不识英奇，随世炎凉分下上。
贡谀乞得贵人诗，红籤綵轴珍携持。
未遭穷士或有赠，烂在醤瓿问不知。
如斯等辈真肉眼，砂裏精金岂能拣。
古朴相士却不然，品题每在未遇前。
前时赠诗纸欲朽，逢人夸张不去手。
古朴相士真识人，识人须要当贱贫。
信知巧者尽虚僞，惟有朴者全天淳。
愿君终身如此朴，俗态高低不须学。
赠古鉴相士
作者：姚勉
朝代：宋

以古为名便异今，况能有鉴照人心。旧闻古鉴知兴替，借与清朝献六箴。
赠古鑑相士
作者：姚勉
朝代：宋

以古为名便异今，况能有鑑照人心。
旧闻古鑑知兴替，借与清朝献六箴。
赠吕南叔谈命二首
作者：姚勉
朝代：宋

开口谈天数似麻，向人谄笑诧荣华。惟君说命能穷理，说到精微别一家。龙首皆求到凤池，此心只为利名驰。吾侪所志惟天爵，厚禄高官总不知。
赠吕南叔谈命二首·其一
作者：姚勉
朝代：宋
体裁：七言绝句

开口谈天数似麻，向人谄笑诧荣华。惟君说命能穷理，说到精微别一家。
赠吕南叔谈命二首·其二
作者：姚勉
朝代：宋
体裁：七言绝句

龙首皆求到凤池，此心只为利名驰。吾侪所志惟天爵，厚禄高官总不知。
赠吴相士二首
作者：姚勉
朝代：宋

不分獐头爱虎头，世间能有几封侯。何如静去修天爵，此贵人人可得求。尽道狐裘胜缊袍，谁知富贵只鸿毛。急流若使真能退，不作神仙更自高。
赠吴相士二首·其一
作者：姚勉
朝代：宋

不分獐头爱虎头，世间能有几封侯。何如静去修天爵，此贵人人可得求。
赠吴相士二首·其一
作者：姚勉
朝代：宋

不分麞头爱虎头，世间能有几封侯。
何如静去修天爵，此贵人人可得求。
赠吴相士二首·其二
作者：姚勉
朝代：宋

尽道狐裘胜缊袍，谁知富贵只鸿毛。急流若使真能退，不作神仙更自高。
赠吴相士二首·其二
作者：姚勉
朝代：宋

尽道狐裘胜缊袍，谁知富贵只鸿毛。
急流若使真能退，不作神僊更自高。
赠墨客吕云叔
作者：姚勉
朝代：宋

昔我奏赋趋南宫，路逢墨客回仙翁。
笔端搅动云雾起，裹送龙入天门中。
熏风入对经前路，更觅僊翁一丸去。
砚光旗影照丹墀，一笑天颜承雨露。
谢恩独拜虽偶然，回翁墨好蜕使僊。
时人从此填户买，锱铢可博黄金千。
一名一第秋蝉翼，视草判花儿戏剧。
殿头渍笔和金盂，方得回翁龙剂力。
赠墨客吕云叔
作者：姚勉
朝代：宋

昔我奏赋趋南宫，路逢墨客回仙翁。笔端搅动云雾起，裹送龙入天门中。薰风入对经前路，更觅仙翁一丸去。砚光旗影照丹墀，一笑天颜承雨露。谢恩独拜虽偶然，回翁墨好蜕使仙。时人从此填户买，锱铢可博黄金千。一名一第秋蝉翼，视草判花儿戏剧。殿头渍笔和金盂，方得回翁龙剂力。
赠天台相士
作者：姚勉
朝代：宋
体裁：七言绝句

龙榜凤池俱细事，十年身到待何如。问天乞取百年活，图得山中饱读书。
赠天王长老无着
作者：姚勉
朝代：宋

唐有一僧妙医药，得大医王三昧觉。
雨中盥手瀑檐飞，惊嘆病龙腥唾落。
须臾云雾忽销霁，白髮老人来矍铄。
自言病中困行雨，愿得良鍼苏脉络。
授方寸剂应时愈，拜奉僊方效思邈。
此事今无古信然，说与时人谩惊噱。
早来忽得绢素轴，挺挺祥龙露头角。
心知此龙非病者，喷雾洒云天洗濯。
龙身不病泽四方，万物全生总安乐。
此龙此医今是谁，天王长老僧无着。
赠天王长老无著
作者：姚勉
朝代：宋

唐有一僧妙医药，得大医王三昧觉。雨中盥手瀑檐飞，惊叹病龙腥唾落。须臾云雾忽销霁，白发老人来矍铄。自言病中困行雨，愿得良针苏脉络。授方寸剂应时愈，拜奉仙方效思邈。此事今无古信然，说与时人谩惊噱。早来忽得绢素轴，挺挺祥龙露头角。心知此龙非病者，喷雾洒云天洗濯。龙身不病泽四方，万物全生总安乐。此龙此医今是谁，天王长老僧无著。
赠宗人简斋
作者：姚勉
朝代：宋

博文约以礼，夫子诲子渊。详说将反约，斯语在七篇。由繁乃入简，此学本圣贤。卓哉紫阳公，道统得正传。剖析到精微，而后会大全。讥以为支离，此说恐未然。闲邪至敬义，简易斯坤乾。后学懒用功，疏略取自便。藉口鹅湖诗，一蹴登青天。浪云即心是，所学竟类禅。不知格物学，盖在诚意先。如斯谓之简，毋乃堕一偏。此风近颇张，门户欲自专。君既学双峰，趋向尚慎旃。路头且要正，莫踏船两舷。